په‌یامی سه‌رۆك نێچیرڤان بارزانی به‌بۆنه‌ی هاتنه‌وه‌ی جه‌ژنی نه‌ورۆزه‌وه - The Presidency of the Kurdistan Region - Iraq\nپه‌یامی سه‌رۆك نێچیرڤان بارزانی به‌بۆنه‌ی هاتنه‌وه‌ی جه‌ژنی نه‌ورۆزه‌وه\nبه گه‌رمى پيرۆزباييى جه‌ژنى نه‌ورۆز و ساڵى تازه‌ى كوردى له خێزانى سه‌ربه‌رزى شه‌هيدانى كوردستان و ته‌واوى گه‌لى كورد و كوردستانييان له هه‌ر كوێ بن و هه‌موو ئه‌و گه‌ل و ميلله‌تانه ده‌كه‌م كه جه‌ژنى نه‌ورۆز ده‌گێڕن.\nله‌م بۆنه‌يه‌دا ده‌مه‌وێ به‌تايبه‌تى پيرۆزباييى جه‌ژنى نه‌ورۆز و سوپاس و ده‌ستخۆشى له ته‌واوى تيمه پزيشكى و ته‌ندروستييه‌كان و پۆليس و ئاسايش و زێره‌ڤانى و پێشمه‌رگه و كارمه‌ندانى فڕۆكه‌خانه و ده‌روازه سنوورييه‌كان و هه‌موو ئه‌و لايه‌نه په‌يوه‌ندارانه بكه‌م كه له ڕيزى پێشه‌وه‌دا به‌ره‌نگارى په‌تاى كۆرۆنا و مه‌ترسييه‌كانى بوونه‌ته‌وه، بۆ ئه‌وه‌ى گيانى هاووڵاتييان بپارێزن. ئه‌وان بۆ پاراستن و ڕزگاركردنى ئێمه له‌سه‌ر كارن و ئێمه‌ش بۆ هاوكاريى هه‌مووان، ده‌بێ له ماڵ بمێنينه‌وه.\nنه‌ورۆزى ئه‌مساڵ له دۆخێكى سه‌ختدا دێته‌وه كه هه‌رێمى كوردستانيش وه‌ك زۆربه‌ى وڵاتانى جيهان ڕووبه‌ڕووى مه‌ترسييه‌كانى بڵاوبوونه‌وه‌ى ئه‌م په‌تايه بووه‌ته‌وه. له‌م دۆخه‌دا ده‌بێ هه‌موومان پابه‌ندى ڕێنماييه‌كانى ڕێكخراوى ته‌ندروستيى جيهانى و وه‌زاره‌تى ته‌ندروستى و لايه‌نه په‌يوه‌نداره‌كانى حكوومه‌تى هه‌رێمى كوردستان بين.\nنه‌ورۆز جه‌ژن و هێماى سه‌ركه‌وتنه و ده‌بێ وه‌ك هه‌ميشه هێز و وره‌مان بداتێ. به پابه‌ندى و هاوكاريى هاووڵاتييان له‌گه‌ڵ لايه‌نه په‌يوه‌نداره‌كان، ئه‌م سه‌ختييه‌ش تێده‌په‌ڕێنين و سه‌رده‌كه‌وين. له كۆنه‌وه گه‌لى كورد و كوردستانييان به گه‌شت و سه‌يران و كردنه‌وه‌ى ئاگرى نه‌ورۆز ڕاهاتوون، به‌ڵام بۆ ئه‌م ساڵ و له‌به‌ر ئه‌م دۆخه، با هه‌موومان پابه‌ند بين و له ماڵ بمێنينه‌وه. با به داگيرساندنى مۆمێك له ماڵ ئاگرى نه‌ورۆز بكه‌ينه‌وه و هيواى سه‌ركه‌وتن و تێپه‌ڕاندنى ئه‌م دۆخه بخوازين، گه‌شت و سه‌يران، بۆ دواى تێپه‌ڕاندنى سه‌ختييه‌كان بن.\nچ بۆ ئه‌و دۆخه‌ى به‌هۆى په‌تاى كۆرۆنا و لێكه‌وته هه‌مه‌لايه‌نه‌كانييه‌وه هاتووه و دێته ئاراوه، چ بۆ مامه‌ڵه‌كردن له‌گه‌ڵ دۆخ و پێشهاته سياسييه‌كانى عێراقيش بێت، هه‌رێمى كوردستان ده‌بێ ته‌بايى و يه‌كڕيزى و كارى پێكه‌وه‌يى و ئه‌وپه‌ڕى هاوكارى و هه‌ماهه‌نگى له‌نێوان لايه‌نه سياسييه‌كاندا بپارێزێت. هه‌مووان به گيانێكى به‌رپرسانه‌ى نيشتمانييانه و له‌سه‌ر بنه‌ماى به‌رژه‌وه‌نديى باڵاى هه‌رێمى كوردستان بجووڵێنه‌وه، ئێمه‌ش له سه‌رۆكايه‌تيى هه‌رێمى كوردستان له‌سه‌ر كاركردن بۆ ئه‌م ئامانجه به‌رده‌وام ده‌بين.\nله‌سه‌ر ئاستى عێراقيش دووپاتى ده‌كه‌ينه‌وه كه هه‌رێمى كوردستان وه‌ك هه‌ميشه هاوكار ده‌بێت بۆ چاره‌سه‌ركردنى كێشه و قه‌يرانه‌كانى وڵات و دروستكردنى سه‌قامگيرى و سازانێكى سياسى له عێراق، پشتگيريش له حكوومه‌تێك ده‌كات كه داوا و مافه ڕه‌واكانى گه‌ل و پێكهاته‌كانى عێراق ده‌سته‌به‌ر بكات و تايبه‌تمه‌ندى و مافه ده‌ستوورييه‌كانى هه‌رێمى كوردستانيش بپارێزێت.\nجیهان ئێستا بەهۆی كۆرۆناوە بە دۆخێكی زۆر خراپدا تێدەپەڕێت. ئەو پەتایە ژیانی مرۆڤی لەڕووی تەندروستی و ئابوورییەوە خستووەتە دۆخێكی یەكجار چاوه‌ڕواننه‌كراوه‌وه كە تێپەڕاندنی پێویستی بە لێكگەیشتن و هاوكارى و هه‌ماهه‌نگییەكی گەورەی جیهانییە، بۆ ئەو مەبەستەش پێویستە ڕێكخراوە نێودەوڵەتی و ناوچەییەكان هەرچی زووە ڕۆڵی خۆیان لەپێناو كەمكردنەوەی زیانەكانيدا بگێڕن، هه‌رێمى كوردستانيش هاوكار ده‌بێت.\nخواى مه‌زن كوردستان و كوردستانييان و ته‌واوى گه‌لانى جيهان بپارێزێت. جه‌ژنى نه‌ورۆز له هه‌مووتان پيرۆز بێت، هيوادارم جه‌ژن و بۆنه‌كانى داهاتوو له كه‌ش و دۆخێكى باشتردا بكه‌ينه‌وه.


ڕاوێژکاری مەسرور بارزانی، سەرۆکی حکومەتی هەرێم ڕایگەیاند، "ئێمه ناچینه ژێر کاریگه‌ری فشارەکانی بەغدا" و دەڵێت، "چه‌ند دۆخه‌که ئاڵۆزتر ده‌بێت پێشبینی ده‌که‌ین لێدوانەکانیش دژوارتریش ببێت".\nشەممەی ڕابردوو ئیحسان عەبدولجەبار، وەزیری نەوتی عێراقی ڕایگەیاند، "زیاتر لە 75 ڕۆژ لە گفتوگۆ‌و دەستپێشخەریی‌و هەوڵ‌و نەرمی نواندنی بەغدا لەگەڵ هەرێمی کوردستان، نەگەیشتە هیچ ئەنجامێک."\nبێوار خنسی، ڕاوێژکاری سەرۆکی حکومەتی هەرێمی کوردستان بۆ کاروباری وزە بە دەنگی ئەمریکای وت، "له‌وانه‌یه ئه‌م حکومه‌تە له‌ژێر فشاردا ئه‌م لێدوانانه بدات، ئێمه تکامان لێکردوون دەر‌فه‌تێک بده‌ن هه‌ردوو حکومه‌ت (حکومەتی عەراقی و حکومەتی هەرێم) بێن دابنیشن بۆئه‌وه‌ی چاره‌سه‌رێک بۆ کێشه‌ی نه‌وت و کێشه‌ی پێشمه‌رگه و کێشه‌ی گومرگ و کێشه‌کانی نێوان به‌غدا و هه‌رێم چاره‌سه‌ربکه‌ن له‌سه‌ر بنه‌مایه‌کی یاسایی".\nدەشڵێت، "ئێمه جه‌خت ده‌که‌ینه‌وه ئه‌و بڕیارە ناتوانن جێبه‌جێ بکه‌ن حکومەتی عێراقیش هەست بەوە دەکات ناتوانێت جێبەجێی بکات، ئێمه‌ش ناتوانین پابه‌ند بین پێوه‌ی، چونکه مادده‌کانی ده‌ستوری نه‌وت و گازی عێراق ده‌ڵێن ده‌بێت داڕشتنی سیاسه‌تی ستراتیژی نه‌وتی هه‌موو عێراق پێکه‌وه بێت له‌گه‌ڵ هه‌رێمه‌کان و له‌گه‌ڵ پارێزگاکان، نه‌ک به‌تەنها بۆ خۆیان هه‌موویان یاسایه‌ک بنوسن و بچێته په‌رله‌مانی عێراق و له‌وێ په‌سه‌ند بکرێت، ئینجا بچێته قۆناغی جێبه‌جێکردن ئێستا ئه‌وان به‌بێ هه‌رێمه‌کان و به‌بێ پارێزگاکان یاسایه‌ک لای خۆیان ده‌رده‌که‌ن ده‌ڵێن ئێمه ئه‌و یاسایه جێبه‌جێ ده‌که‌ین بەبێ ئێوه(هەرێم)".\n" هەر ئەو وەزیری نەوتەی کە وایوت، پێشتر خۆی وتی گرێبه‌سته‌کان نزیکه‌ی لە 80% دروسته "\nلە سەرەتای قسەکانیدا د. بێوار خنسی سەبارەت بە قسەکانی (ئیحسان عەبدولجەبار وەزیری نەوتی عێراق، وتی" هەر ئه‌و وه‌زیرە ئەو لێدوانەی داوە پێشتر له‌ڕاگه‌یاندنێک بڵاویکردته‌وه و ده‌ڵێت " ئێمه پێمان خۆش بوو له‌گه‌ڵ حکومه‌تی هه‌رێمی کوردستان دابنیشین و دانیشتین، بینیمان گرێبه‌سته‌کان نزیکه‌ی 80% دروسته، وه ڕێژه‌یه‌کی که‌می ماوه هه‌وڵبده‌ین، بەڵام ئه‌وه‌ی ئێمه هه‌ست پێده‌که‌ین متمانه نه‌ماوه له‌نێوان حکومه‌تی هه‌رێم و حکومه‌تی فیدڕاڵ، ده‌بێت ئێمه ئه‌و کێشه‌یه چاره‌سه‌ربکه‌ین هه‌وڵبده‌ین سیاسه‌ت واز له ئابوری بهێنێت بۆئه‌وه‌ی بتوانین ئیداره‌یه‌کی باش بۆ نه‌وت و گازی عێراق بکه‌ین. "\n" چه‌ند دۆخه‌که ئاڵۆزتر ده‌بێت پێشبینی ده‌که‌ین ئه‌و لێدوانانه دژواتریش ببێت"\nبە بڕوای ڕاوێژکارەکەی سەرۆکی حکومەتی هەرێمی، ئەو لێدوانەی وەزیری نەوتی عێراقی پەیوەندی هەیە بە دۆخی سیاسی عێراقەوە، لەو ڕووەوە د. بێوار خنسی وتی" ئه‌وه په‌یوه‌ندی هه‌یه به ڕه‌وشی سیاسی عێراقی فیدڕاڵه‌وه هه‌یه، چه‌ند دۆخه‌که ئاڵۆزتر ده‌بێت پێشبینی ده‌که‌ین ئه‌و لێدوانانه دژوارتریش ببێت، ئه‌وه‌ی وه‌زیرە ده‌ڵێت (دوو سیاسه‌ت هه‌بوون بۆ به‌رهه‌م هێنانی نه‌وت ڕێگە پێدراو نیە) ئێمه‌ش هه‌ر له‌و وه‌زیره پرسیار ده‌که‌ین له‌حکومه‌تی فیدڕاڵ پرسیار ده‌که‌ین له 2007 هه‌تا ئێستا کێ به‌رپرسیاره له‌عێراق بۆئه‌وه‌ی دوو سیاسه‌ت هه‌بێت؟ بۆ ئه‌وان ناتوانن هه‌تا ئێستا یاسایه‌کی نه‌وت و گاز بۆ هه‌موو عێراقی فیدڕاڵ و له‌وانه‌ش بۆ هه‌موو پارێزگاکانی نه‌وت و گازیان هه‌یه بۆئه‌وه‌ی پشکدار ببن؟. "\nد. بێوار خنسی زیاتر وتی" دووه‌م وەزیری نەوتی عێراقی ده‌ڵێت هه‌وڵده‌ده‌ین گاز له‌ده‌ره‌وه بکڕین، به‌ڵام هه‌رێم باسی گازی سروشتی ده‌کات که بیفرۆشن بۆ ده‌ره‌وه ئێمه ئه‌و پرسیاره ده‌که‌ین چ به‌رپرسیارین له‌عێراق کە ساڵانه زیاتر له 10 ملیار دۆلار گازی سروشتی له باشوری عێراق ده‌سوتێت و ناتوانێت قازانجی لێ بکات؟! هەر ئه‌مڕۆ کە وه‌فدێکی عێراق چۆته ئێران له 8 ملیار هه‌تا 30 ملیار مه‌تر چوارگۆشه گاز ساڵانه له ئێران ده‌کڕێت به‌رامبه‌ر دوو هێنده ئه‌و گازه ده‌سوتێنێت به‌بێ ئه‌وه‌ی سوودی لێ ببینرێت، ئه‌وە حکومه‌تی فیدڕاڵه بەرپرسیارە ئێمە بەرپرسیار نین، ئه‌و گازه‌ی له ئێستا له‌به‌رده‌سته نزیکه‌ی 50% ی به‌شی هه‌رێمی کوردستان ده‌کات لە 50% کەمیمان هەیە، هه‌وڵده‌درێت کاربکرێت بۆئه‌وه‌ی له‌قۆناغی داهاتوودا ئەو که‌مییه‌ی هەیە پڕبکه‌ینه‌وه هێنده‌ی گازی زیاده‌ش هه‌بێت بۆ پیشه‌سازی پترۆکیماویی هه‌تا بۆ پێداویستی شاره‌کانی عێراق بنێرین ئه‌وه‌شی له پێداویستی زیاده بینێرینه ده‌ره‌وه واته بیرۆکه‌که له‌وه هاتووه. "\n" بۆ هه‌ر ئه‌و وه‌زیره‌ی به‌غداد داوا ناکات و به‌رگری له‌و سه‌رچاوه نه‌وتیانه بکات "\nد. بێوار خنسی دەشڵێت" هه‌ندێک قسه‌یانکردووه لێدوانی دوێنی زۆر زۆر جیاوازتر بوو له‌پێشتر، چونکه ئێمه تێده‌گه‌ین ئه‌وه په‌یوه‌ندی به‌ڕه‌وشی عێراق و ململانێی هه‌ڵبژاردنی سه‌رۆک کۆمار و حکومه‌تی عێراق و فشاره‌کانی ده‌ره‌وه، هه‌ماهه‌نگی هه‌یه له‌سه‌ر سیاسه‌ت و سه‌ربازی، به‌رده‌وام هه‌فته‌ی جارێک هه‌وڵده‌ده‌ن به مووشه‌ک و به درۆن بۆردومانی شوێنی سه‌رچاوه‌ی نه‌وتی هه‌رێمی کوردستان بکرێت له‌ناو عێراق واته پاڵاوگه‌کانی نه‌وت و بۆری نه‌وت و ئه‌مه له‌به‌رژه‌وه‌ندی کێدایه! بۆ هه‌ر ئه‌و وه‌زیره‌ی به‌غداد داوا ناکات و به‌رگری له‌و سه‌رچاوه نه‌وتیانه بکات. "\n" بۆئه‌وه‌ی چییان بیه‌وێت بیکه‌ن "\nلە وەڵامی ئەو پرسیارەی ئایا چییان له حکومه‌تی هه‌رێم ده‌وێت که ئه‌و فشاره بکه‌ن (وەک خۆت دەڵێیت) ده‌یانه‌وێت چی به‌ده‌ست بهێنن؟\nلە وەڵامدا د. بێوار خنسی وتی" بۆئه‌وه‌ی چیان بیه‌وێت بیکه‌ن، له‌وانه‌یه سیاسه‌تی حکومه‌تی هه‌رێمی کوردستان نه‌گونجێت له‌گه‌ڵ هه‌ندێک هێزی سیاسی زۆربه‌ی ئه‌و هێزانه‌ش له‌ده‌ره‌وه‌ی یاسا-ن، به‌ڕاستی کێشه‌ی زۆر به‌رده‌وام بۆ هه‌رێمی کوردستان په‌یدا ده‌بێت هه‌ر هه‌وڵده‌رێت له‌گه‌ڵ به‌غداد چاره‌سه‌ری بۆ بدۆزینه‌وه، ئێمه ده‌ڵێین پێشکه‌وتنی هه‌رێم پێشکه‌وتنی هه‌موو عێراقه ئێمه هه‌ست پێده‌که‌ین ده‌نگێگ له‌ناو دامه‌زراوه‌کانی عێراقی هه‌وڵده‌دات ئه‌و ڕه‌وشه تێکبدات. "\nد. بێوار خنسی ئەوەشی وت " له‌وانه‌یه ئه‌م حکومه‌تە له‌ژێر فشاردا ئه‌م لێدوانانه بدات، ئێمه تکامان لێکردوون دەر‌فه‌تێک بده‌ن هه‌ردوو حکومه‌ت بێن دابنیشن بۆئه‌وه‌ی چاره‌سه‌رێک بۆ کێشه‌ی نه‌وت و کێشه‌ی پێشمه‌رگه و کێشه‌ی گومرگ و کێشه‌کانی نێوان به‌غداد و هه‌رێم چاره‌سه‌ربکه‌ن له‌سه‌ر بنه‌مایه‌کی یاسایی، ئێمه ئه‌و بڕیارە ناتوانن جێبه‌جێ بکه‌ن حکومەتی عێراقیش هەست بەوە دەکات ناتوانێت جێبەجێی بکات، ئێمه‌ش ناتوانین پابه‌ند بین پێوه‌ی چونکه مادده‌کانی ده‌ستوری نه‌وت و گازی عێراق ده‌ڵێن ده‌بێت داڕشتنی سیاسه‌تی ستراتیژی نه‌وتی هه‌موو عێراق پێکه‌وه له‌گه‌ڵ هه‌رێمه‌کان و له‌گه‌ڵ پارێزگاکان نه‌ک به‌تەنها بۆ خۆیان هه‌موویان یاسایه‌ک بنوسن و بچێته په‌رله‌مانی عێراق و له‌وێ په‌سه‌ند بکرێت ئینجا بێته قۆناغی جێبه‌جێکردن ئێستا ئه‌وان به‌بێ هه‌رێمه‌کان و به‌بێ پارێزگاکان یاسایه‌ک لای خۆیان ده‌رده‌که‌ن ده‌ڵێن ئێمه ئه‌و یاسایه جێبه‌جێ ده‌که‌ین بێ ئێوه ئه‌مه پێشێلی ده‌ستوری عێراقه به‌ڕاستی ئه‌مه له‌ده‌وڵه‌تی فیدڕاڵیه‌وه به‌ره‌و ده‌وڵه‌تێکی مه‌رکه‌زی ده‌چێت و به‌ره‌و مه‌ترسی پاشه‌ڕۆژ ده‌چێت، ده‌سه‌ڵات ده‌بێت دابه‌ش بکرێت ده‌سه‌ڵات ده‌بێت له‌سه‌ر بنه‌مای یاسا بێت. "\n" به‌غداد نایه‌تە پێش بۆ چاره‌سه‌رکردنی کێشه‌کان به ڕێگه‌ی گفتوگۆ و دیالۆگ و دانوستان "\nبە وتەی د. بێوار خنسی بەغداد نایەتە پێش بە گفتوگۆ کێشەکانی نێوان هەرێم و بەغداد چارەسەر بکات، لەو ڕوەوە د. بێوار دەڵێت " به‌غداد نایه‌تە پێش بۆ چاره‌سه‌رکردنی کێشه‌کان به ڕێگه‌ی گفتوگۆ و دایالۆگ و دانوستان، ئێستا یاسای نه‌وتی هه‌رێمی کوردستان ئه‌گه‌ر مادده‌یه‌ک نه‌گونجێت لایه‌نی که‌م ده‌توانرێت دانوستان بکرێت، به‌ڵام بوترێت هه‌مووی هه‌ڵبوه‌شێته‌وه ناده‌ستورییه، له‌به‌رامبه‌ردا نه‌وت ڕاده‌ستی ئێمه بکه‌ن، ئه‌گه‌ر یاسای نه‌وت ناده‌ستورییه به‌رهه‌می یاساکه‌ش ده‌بێت ناده‌ستوری بێت چۆن نه‌وت ڕاده‌ستی ئه‌وان بکه‌ین، خاڵی دووه‌م له 2018 په‌رله‌مانی عێراق حکومه‌تی هه‌رێمی پابه‌ند کرد که ده‌بێت ڕۆژانه 250 هه‌زار به‌رمیل بنێرێت ڕاده‌ستی به‌غداد بکه‌ن بۆئه‌وه‌ی له بودجه‌ی عێراق تریلیۆنێک و 100 ملیۆن دینار مانگانه بده‌ن به‌ڵام وتیان ئه‌گه‌ر ئه‌و نه‌وته ڕاده‌ستی ئێمه نه‌که‌ن ئێمه ته‌نها 200 ملیار دینار ده‌ده‌ینه ئێوه، حکومه‌تی هه‌رێمی کوردستان هه‌تا ئه‌و قۆناغه ڕێکه‌وتووه ئه‌و 200 ملیاره‌ش چه‌ند مانگ جارێک ده‌نێردرێت، کاتی خۆی جه‌نابی وه‌زیری نه‌وت وتی متمانه نه‌ماوه له‌نێوان هه‌رێمی کوردستان و به‌غدا ئه‌وه شتێکی ڕاسته ده‌بێت چاره‌سه‌ر بکرێت و وه‌زاره‌ت ته‌نها ناتوانێت ئه‌و کێشه‌یه چاره‌سه‌ر بکات. "\nلە وەڵامی ئەو پرسیارەی ئایا له‌ڕووی واقیعه‌وه به‌غداد ناتوانێت ئه‌و بڕیاره جێبه‌جێ بکات ئایا ئه‌مه ته‌نها لە چوارچێوەی لێدواندا دەمێنێتەوە؟\nلە وەڵامدا ڕاوێژکارەکەی سەرۆکی حکومەت( د. بێوار خنسی) دەڵێت " ئه‌گه‌ر ته‌ماشای ڕه‌شنوسی نه‌وت و گازی عێراق بکه‌ین له مادده‌ی (5) ده‌ڵێت ده‌بێت ئه‌نجوومه‌نی وه‌زیران سه‌رپه‌رشتی بکات و لیژنه‌ی باڵای نه‌وت و گاز هه‌بێت که ده جۆر ده‌سه‌ڵاتی هه‌یه و هه‌موو ده‌سه‌ڵاته‌کانی په‌یوه‌ندی به نه‌وت و گاز و پێشکه‌وتنی نه‌وت و به‌رهه‌م هه‌یه زۆربه‌ی مادده‌کان ده‌ڵێت پێکه‌وه له‌گه‌ڵ حکومه‌تی هه‌رێم و ئه‌و پارێزگاکانی نه‌وت و گازی هه‌یه، وه‌زاره‌تی نه‌وتیش هه‌ر چالاکیه‌ک بکات ده‌بێت به‌ڕاوێژ له‌گه‌ڵ حکومه‌تی هه‌رێم و پارێزگاکان بێت. "\n" زۆربەی خاڵەکان ناواقعیین "\nئه‌م قسانه‌ی وه‌زیری نه‌وتی عێراقی نایاسایی و ناده‌ستورییه به‌ڕای به‌ڕێزتان؟\nد. بێوار خنسی لە وەڵامدا دەڵێت " من ده‌ڵێم زۆربه‌ی خاڵه‌کان ناواقیعین ئه‌وه په‌یوه‌ندی هه‌یه به‌داڕشتنی سیاسه‌ت له به‌رهه‌مهێنان ناگونجێن له چه‌مکی فیدڕاڵی ده‌وڵه‌تی عێراق، ئه‌وه‌ی گله‌یی ده‌که‌ن که ده‌ڵێن ئێمه گاز ده‌کڕین و ئێوه هه‌وڵده‌ده‌ن گاز بفرۆشن، ئه‌ی ئه‌وان بۆ نه‌یانتوانی کۆنترۆڵی گاز بکه‌ن؟ بایی زیاتر 15 ملیار دۆلار گازی سروشتی ده‌سوتێنن، هه‌رێم ده‌ڵێت ئێمه ده‌بێت پێویستمان به گازه و ده‌بێت پێشی بخه‌ین، به‌ڵام ئه‌وان دژی هه‌موو پرۆسه‌یه‌کن، به‌هۆی ناسه‌قامگیری باری سیاسی عێراقه‌وه ئێمه پێشبینی ده‌که‌ین هه‌ر هه‌فته‌ی جارێک بڕیارێک بده‌ن. "\n" ناچینه ژێر کاریگه‌ری ئه‌و فشارانه به‌ڵام ئاماده‌ین له‌گه‌ڵیان دابنیشین"\nئەو ڕاوێژکارەی سەرۆکی حکومەتی هەرێم جەختیشیکردەوە" ئێمه ناچینه ژێر کاریگه‌ری ئه‌و فشارانه، به‌ڵام ئاماده‌ین له‌گه‌ڵیان دابنیشین و ئه‌و کێشه‌یه چاره‌سه‌ر بکه‌ین به چه‌ند کۆبوونه‌وه‌یه‌ک له‌سه‌ر بنه‌مایه‌کی یاسایی ئه‌گه‌ر مافه‌کانی خه‌ڵکی هه‌رێمی کوردستانی پاراست ئێمه له‌گه‌ڵیان ده‌بین. "\nدوای قسەکانی وەزیری نەوتی عێراقی، دوو په‌رله‌مانتار له په‌رله‌مانی هه‌رێمی کوردستان ڕایانگەیاند" ئه‌گه‌ر بڕیاره‌که‌ی دادگای فیدڕاڵی جێبه‌جێ بکرێت ئه‌وا هه‌رێمی کوردستان مانگانه بڕی تریلیۆنێک دینار وه‌رده‌گرێت له‌به‌غداد، یه‌کێک له‌و په‌رله‌مانتارانه ده‌ڵێت ڕێکه‌وتن له‌گه‌ڵ عێراق تاکه چاره‌سه‌ره و هه‌رێمی کوردستان ده‌کات به‌هاوبه‌شی قاسه‌ی پڕی به‌غداد، قسه‌ی ئێوه له‌و باره‌یه‌وه چیه؟\nلە وەڵامدا د. بێوار خنسی وتی" ئێمه ده‌ڵێین ئه‌وە زیاتر بڕیارێکی سیاسییە، ئه‌و حیزبانه یا ئه‌و په‌رله‌مانتارانه با ده‌ستوری عێراق بخوێننه‌وه و مادده‌کانی په‌یوه‌ندی هه‌یه به نه‌وت و گازه‌وه هه‌یه بیخوێنێته‌وه، ده‌وڵه‌تی عێراق 90% ی داهاتی له نه‌وته‌وه ده‌ست ده‌که‌وێت به‌های نه‌وتیش ناسه‌قامگیره، به‌های نه‌وت له‌پارساڵ له‌مانگی ئازار 30 دۆلاریش که‌متریش بوو، ئه‌مساڵ له مانگی ئازار بایی 11 ملیار دۆلار نه‌وتی فرۆشتووه قه‌باره‌ی داهاتی نه‌گه‌یشته سێ ملیار، وتی ئه‌و پاره‌یه ته‌نها به‌شی فه‌رمانبه‌رانی ده‌وڵه‌تی عێراق ناکات به‌ڕاستی مه‌ترسیداره له‌سه‌ر ده‌وڵه‌تێک به‌تایبه‌تی ئه‌گه‌ر ده‌وڵه‌ته‌که فیدڕاڵ نه‌بێت و ده‌سه‌ڵات دابه‌ش نه‌بێت و ئیداره‌یه‌کی ڕێکوپێک نه‌بێت، ئه‌و په‌رله‌مانتاره به‌ڕێزانه‌ی ئه‌و قسانه ده‌که‌ن بابچن له‌گه‌ڵ به‌غداد دابنیشن و بڵێن وه‌رن مافه‌کانی ئێمه زه‌مان بکه‌ن، به‌ڕاستی ئه‌مه مه‌نتیق و واقیع نیه که بگونجێت له‌گه‌ڵ ده‌ستور و بنه‌مای ده‌وڵه‌تی فیدڕاڵ. "\nڕاوێژکاری کازمی: پێویستە بەشەخۆراک تەنها بە چارەکێکی دانیشتووان بدرێت\n2022.04.24 - 11:58\nمەسرور بارزانی ڕێگەی نەدا بەشێک لە کەناڵەکان بچنە کۆنگرە ڕۆژنامەوانییەکەیەوە\n2022.05.11 - 14:40\nهەولێر؛ شۆفێری تانکەرێک خەوی لێکەوت و چوار کرێکاری کرد بە ژێرەوە\n2022.04.26 - 11:14\n2022.05.21 - 21:27\n2022.05.20 - 09:36\n2022.05.18 - 09:19\n2022.05.17 - 19:24


◄ ئەنجام: 334 تۆمار دۆزرایەوە، لاپەڕە 1 لە 34 ژمارەی تۆمار لە لاپەڕەیەکدا: 🗐 1 🗐 5 🗐 10\n📊 100%ی دانیشتووانی شارەکان و 78.5%ی دانیشتووانی گوندەکان لە پارێزگای سنە گازیان بۆ رۆیشتووە و بەگشتی 96.4%ی پارێزگاکە گازیان هەیە | پۆل: ئامار و راپرسی | زمانی بابەت: 🏳 کوردیی ناوەڕاست\n100%ی دانیشتووانی شارەکان و 78.5%ی دانیشتووانی گوندەکان لە پارێزگای سنە گاز...\n#سنە | #مەریوان | #سەقز | #08-02-2019 |\n 📡 ماڵپەڕ | 🏳 کوردیی ناوەڕاست | ماڵپەری رووداو - 08-02-2019\n📅 رۆژی دەرچوون: 08-02-2019\n➕ ئەم بابەتە لەلایەن: (هاوڕێ باخەوان)ەوە لە: Feb 8 2019 8:18AM تۆمارکراوە\n👌 ئەم بابەتە لەلایەن: (نالیا ئیبراهیم)ەوە لە: Feb 8 2019 8:48AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (نالیا ئیبراهیم)ەوە لە: Feb 8 2019 8:48AM باشترکراوە\n👁 ئەم بابەتە 1,616 جار بینراوە\n📊 11 کەس لە تووشبووانی ماددە سڕکەرەکان لە پارێزگای سنە گیانیان لەدەست دا | پۆل: ئامار و راپرسی | زمانی بابەت: 🏳 کوردیی ناوەڕاست\n11 کەس لە تووشبووانی ماددە سڕکەرەکان لە پارێزگای سنە گیانیان لەدەست دا\nبەڕێوەبەری پزیشکی دادوەریی پارێزگای سنە ڕایگەیاند: لە سێ مانگی یەکەمی ئەمساڵ، 11 کەس لە تووشبووانی ماددە سڕکەرەکان لە پارێزگای سنە گیانیان لەدەست داوە.\nبە وتەی ئەو بەرپرسە دادوەرییە، لە سێ مانگی یەکەمی ئەمساڵ، 6 کەس بەهۆی ژاراویبوون بە ئەلکول گیانیان لەدەست داوە.\nناوبراو هەروەها ڕایگەیاند: ساڵی 98، 6 کەس بەهۆی خواردنەوەی ئەلکول گیانیان لەدەست داوە کە یەکێک لە ئەوان، ژن بووە.\n 📡 ماڵپەڕ | 🏳 کوردیی ناوەڕاست | ماڵپەری کوردپا - 16-07-2020\n1. 👁 16-07-2020\n📅 رۆژی دەرچوون: 16-07-2020\n➕ ئەم بابەتە لەلایەن: (رۆژ هەژار)ەوە لە: Jul 16 2020 4:24PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 16 2020 5:07PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 16 2020 5:07PM باشترکراوە\n👁 ئەم بابەتە 388 جار بینراوە\n📊 112 قوتابخانە لە سنە پێویستی بە نۆژەنکردنەوە هەیە | پۆل: ئامار و راپرسی | زمانی بابەت: 🏳 کوردیی ناوەڕاست\n112 قوتابخانە لە سنە پێویستی بە نۆژەنکردنەوە هەیە\nهەواڵدەریی حکوومەتیی تەسنیم بڵاوی کردووتەوە کە 112 قوتابخانەی پارێزگای سنەسنە، فەزای ناستانداردیان هەیە و پێویستیان بە نۆژەنکردنەوە هەیە.\nبە وتەی بەرپرسی ئیدارەی پەروەردە و بارهێنانی پارێزگای سنە، نۆژەنکردنەوەی 130 قوتابخانە کە بە بەرد سازکراون پێویستی بە 117 میلیارد تەمەن بوودجە هەیە.\nجێگری پەرەپێدانی بەڕێوەبەریی پشتیوانی لە پەروەردە رایگەیاند: لە شارەکی بەهارانی سنە، پێویستە 9 قوتابخانە بۆ دانیشتووانی بیناکانی مەسکەنی مێهر درووست بکرێت.\nلە کۆی 51 هەزار و 314 کەس لە حەشیمەتی دانیشتووی لەو پارێزگایە 10 هەزار و 62 کەسیان قوتابین کە ئەو ڕێژەیەش 21 قوتابخانە و 410 پۆلی خوێندنیان پێویستە.\nبە وتەی نیزام مورادی جێگری پەرەپێدانی کارگیڕیی پەروەردەی پارێزگای سنە، لەو 410 پۆلە تەنیا 24 پۆلی وانەوتنەوە درووست کراوە و لە بەڕێوەبردنی ئەم یاسایەدا کێشەیان هەیە.\n 📡 ماڵپەڕ | 🏳 کوردیی ناوەڕاست | ماڵپەری کوردپا - 09-12-2019\n1. 👁 09-12-2019\n📅 رۆژی دەرچوون: 09-12-2019\n➕ ئەم بابەتە لەلایەن: (جوان عومەر ئەحمەد)ەوە لە: Dec 9 2019 9:34PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Dec 9 2019 10:37PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Dec 9 2019 11:53PM باشترکراوە\n👁 ئەم بابەتە 861 جار بینراوە\n📊 18 کەس لە پارێزگای سنە بە هۆی گیرۆدەبوون بە مادەی سڕکەر لە 5 مانگی سەرەتای ئەمساڵدا، گیانیان لە دەست داوە | پۆل: ئامار و راپرسی | زمانی بابەت: 🏳 کوردیی ناوەڕاست\n18 کەس لە پارێزگای سنە بە هۆی گیرۆدەبوون بە مادەی سڕکەر لە 5 مانگی سەرەتای ئەمساڵدا، گیانیان لە دەست\nئاژانسی کوردپا: 18 کەس لە پارێزگای سنەسنە بە هۆی گیرۆدەبوون بە مادەی سڕکەر لە 5 مانگی سەرەتای ئەمساڵدا، گیانیان لە دەست داوە.\nبەڕێوەبەری گشتیی پزیشکی یاساییی پارێزگای سنە ڕایگەیاند: لە سەرەتای پێنج مانگی ئەمساڵ، 18 کەس بە هۆی بەکاربردنی مادەی سڕکەر لەو پارێزگایە گیانیان لە دەست داوە.\nغوڵامڕەزا هومایوونی، هەروەها لە وتووێژێکدا لەگەڵ هەواڵدەریی حکوومەتی مێهر ڕاگەیاند: 18 پیاو بە هۆی گیرۆدەبوون بە مادەی سڕکەر، لە 5 مانگدا، گیانیان لە دەست داوە و ئەمە لە حاڵێکدایە، کە ڕێژەی گیان لەدەستدراوانی مادەی سڕکەر لە ساڵدا 14 کەس بوون.\nناوبراو هەروەها دەڵێت: ئەو 18 کەسە کە لەو ماوەیەدا گیانیان لە دەست داوە، هەموویان پیاو بوون و ئەمە لە کاتێکدایە کە ڕێژەی گیان دەستدراوانی بەکارهێنەری مادەی سڕکەر، لە پێنج مانگی ساڵی ڕابردوودا 14 کەس بوون، کە لەو 14 کەسە یەکیان ژن بووە.\nغوڵامڕەزا هومایوونی، هەروەها ئاماژەی بە شەڕ و کێشەی لە ئاستی ئەو پارێزگایە کرد و ڕایگەیاند: لە پێنج مانگی ئەمساڵدا، 5 هەزار و 258 کەس بە هۆی شەڕ و کێشە سەردانی پزیشکی یاسایییان کردووە.\nئەو بەرپرسە حکوومەتییە، هەروەها ئاماژەی بەو ڕێژەیە بە نیسبەت ساڵی ڕابردوو کرد و وتی: ماوەی ئاماژەپێکراو لە ساڵی ڕابردوودا، 4 هەزار و 986 کەس بوون، کە سەردانی ناوەندی پزیشکی یاسایییان کردووە و سکاڵایان تۆمار کردووە و ئەمەش بە نیسبەت ئەمساڵ 4 لەسەد ڕووی لە زیادبوون کردووە.\nلە کۆی سکاڵاکەران لە ناوەندی پزیشکی یاسایی، لە 5 مانگی ئەمساڵدا، 3 هەزار و 856 کەس پیاو و و 402 ژن بوون.\n#سنە | #26-09-2018 |\n 📡 ماڵپەڕ | 🏳 کوردیی ناوەڕاست | ماڵپەری کوردپا - 26-09-2018\n1. 👁 26-09-2018\n📅 رۆژی دەرچوون: 26-09-2018\n➕ ئەم بابەتە لەلایەن: (هاوڕێ باخەوان)ەوە لە: Sep 26 2018 11:28AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 26 2018 1:28PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 26 2018 1:28PM باشترکراوە\n👁 ئەم بابەتە 1,323 جار بینراوە\n✌ ئارەش ڕەحیمی (دیاکۆ سنە) | پۆل: شەهیدان | زمانی بابەت: 🏳 کوردیی ناوەڕاست\nئارەش ڕەحیمی (دیاکۆ سنە)\nیەکێکبووە لە پێشمەرگەکانی پارتی ئازادی کوردستان PAK، لە شەڕی دژی داعشداعش، لە باشی کەرکوککەرکوک لە رۆژی 30-08-2015 شەهید بووە.\n#داعش | #کەرکوک |\n1. 👁 30-08-2015\n📅 رۆژی کۆچی دوایی: 30-08-2015\n➕ ئەم بابەتە لەلایەن: (سەریاس ئەحمەد)ەوە لە: Oct 24 2016 10:23PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 29 2020 10:35PM باشترکراوە\n👁 ئەم بابەتە 4,828 جار بینراوە\n📷 فایلی وێنە 1.0.1 8 KB Oct 24 2016 10:23PM سەریاس ئەحمەد\n🔤 ئاسنە رێ | پۆل: وشە و دەستەواژە | زمانی بابەت: 🏳 کوردیی ناوەڕاست\n👁 ئەم بابەتە 3,521 جار بینراوە\n🔤 ئاسنە كوتە | پۆل: وشە و دەستەواژە | زمانی بابەت: 🏳 هەورامی\nپارچە ئاسنی كۆن.\n➕ ئەم بابەتە لەلایەن: (زریان سەرچناری)ەوە لە: Jun 26 2019 10:31PM تۆمارکراوە\n🔤 ئاسنەدار | پۆل: وشە و دەستەواژە | زمانی بابەت: 🏳 کوردیی ناوەڕاست\nئاسندار، ئاسنەدار، دارەئاسن، دارێکی لێڕواری زۆر پتەوە، انجیلی (انجیلی)\n➕ ئەم بابەتە لەلایەن: (زریان سەرچناری)ەوە لە: Jan 27 2019 11:39AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 27 2019 11:58AM پێداچوونەوەی بۆکراوە و ئازادکراوە\n👁 ئەم بابەتە 516 جار بینراوە\n🔤 ئاسنەنە | پۆل: وشە و دەستەواژە | زمانی بابەت: 🏳 هەورامی\n👁 ئەم بابەتە 449 جار بینراوە\n🏰 ئاسنەوە | پۆل: شوێنەکان | زمانی بابەت: 🏳 کوردیی ناوەڕاست\nیەکێکە لە گوندەکانی شاری مەریوانمەریوان سەر بە پارێزگای کوردستان لە ڕۆژهەڵاتی کوردستان.\n 📡 ماڵپەڕ | 🏳 کوردیی ناوەڕاست | wikiwand\n1. 👁 ئەحمەواوا- مەریوان\n2. 👁 ئەسراوا- مەریوان\n3. 👁 ئەسکۆڵ\n4. 👁 باخان - مەریوان\n5. 👁 باشماخ -مەریوان\n6. 👁 بالک\n7. 👁 بایەوە\n8. 👁 بلچەسوور- مەریوان\n9. 👁 بێلوو\n10. 👁 بەرقەڵا- مەریوان\n11. 👁 پیرخێران\n12. 👁 پێلە\n13. 👁 تازاوا - مەریوان\n14. 👁 تووتمان\n15. 👁 تەنگباخ\n16. 👁 مەریوان\n➕ ئەم بابەتە لەلایەن: (جوان عومەر ئەحمەد)ەوە لە: Jun 3 2020 12:15PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jun 3 2020 1:04PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Jun 3 2020 12:18PM باشترکراوە\n👁 ئەم بابەتە 400 جار بینراوە\n| کاتی ئافراندنی لاپەڕە: 4,259 چرکە!


حەجە گەورەکە و سەرکردە شیعەکانی ھەرات.\nرۆژی حەجە گەورەکە ٤ی کانوونی دووەم، ئەو رۆژەی بۆ یەکەم جار لە مێژووی گەلێکی بندەستدا ٤ شاندی جیاجیا لە رۆژێکدا بگاتە پایتەختی داگیرکەری نیشتمانەکەی نەک بۆ گفتوگۆ بگرە بۆ زەلیلی و پاڕانەوە، کە کەمتر لە ٢ مانگ پیش ئەو رۆژە ئەم پایتەختە یەک دەست فەرمانی لەشکرکێشی بۆ سەر وڵاتەکەی دەرکرد و دژ بە ھەوڵی سەربەخۆیی بە گەلەکۆمەی ئیقلیمی و نێودەوڵەتی وەستایەوەو تاوانی دژ بە مرۆڤایەتی و جەنگی بەرامبەر بە ھاووڵاتیانی ئەنجامداو سیاسەتی برسیکردن و تەعریبکردنی لە ھەمبەری گرتە بەر، مافی خۆیەتی ئەو رۆژە بکرێتە رۆژێکی مێژویی لێ وەک زەلیلی، ئەو رۆژەی ٤ شاندی کوردی ھاوزەمان لە بەغدا بوون و سیانیان بەجیا خەریکی ھێنانەوەی دەستکەوتە گەورەکە (معاشە حەیاتەکە) بوون بۆ بەشێک لە موچە خۆرانی کوردستان تا لە ھەڵبژاردنەکان دەنگیان پێ بدەن، لە لایەن چاودێرانی سیاسی عێراقەوەو بە تەوسەوە کە دەربڕی زەلیلی نەتەوەیەکی بن دەست و شکۆ شکێنراو بووو ئەو رۆژە ناو نرا بە رۆژی حەجی کوردان بۆ بەغد، لە راستیشدا ئەو موچەیەی کە لە ژێر پاڵەپەستۆی سندوقی دراوی جیھانیدا بڕیار وایە بۆ فەرمانبەرانی کوردستان بێت، ھیچ پەیوەندی بەم حاجیانەوە نییە و تەنھا ھیوا دارم خودا حەجەکەیان قەبوڵ بکات و لە ئاگری ئەم میلەتە بیانپارێزێت.\nلە ھەواڵی چالاکی شاندی دوز بۆ بەغدا" رێزم بۆ نوێنەرانی خەڵکی دوز ھەیە ئەگەر نوێنەر بن"، کە ئەوانیش یەکێک بوون لە شاندەکان، لە ماڵپەڕێک کوردی مانشێتێکی سەیر بڵاو کرابوەوە بە ناونیشانی" سەرکردە شیعەکانی عێراق ئاگاداری سوتاندنی ماڵە کوردەکانی خورماتو نین"، رۆژی دواتر لەبەر خاتری شاندەکە، سەرکردە شیعەکانی عێراق لە رێگای ٦٧ گروپە میلشیا تاوانکارەکەی حەشدەوە، خانوی کەریم بچکۆلیشیان لە دوز تەقاندەوە، بۆ ئەوەی ھەواڵەکە مسباقیەت و راستگۆیی زیاتر بێت، ئەوە بەخشیشی ٤ شاندە کوردییەکە بوو لە حەجەکەی بەغدایاندا .\nخۆی لە راستیدا ھەواڵەکە ھەم راستە، چونکە بڕیارەکە لە شوێنێکی باڵاتر لەوانەوە دەرچووە کە تارانەو ھەموو ئاگاداری تاوانەکە ھەن بە سەرکردە شیعە ھەزارەکانی ھەراتیشەوە، ھاوکات ھەم درۆیە، بەھەمان ریتمی سەدامیانە وەڵامیان داوەتەوە، وەک چۆن سەدام حسێن و سەرانی بەعس لە گفتوگۆی ساڵی ١٩٩١ د، رایان گەیاند ئاگاداری ھەواڵی بێسەروشێنکردنی ١٨٢٠٠٠ ئەنفالکراو ٨ ھەزار بارزانی و دەیان ھەزار فەیلی و ..... نین، ئەم درۆیە لە کاتێکدا دەکرێت و دەڵاڵەکانی مەلاکان داکۆکی لێدەکەن، کە راپۆرتەکەی یۆنامی دەریخست کە مانگە دەستکردەکان وێنەی تاوانەکەی دوزیان گرتووە.\nئەم کارتێلانەی سیاسەت، کە بۆچوون و ئامانج و باوەڕیان یەک شتە، ئەوەی جیایان دەکاتەوە، ناوو رەنگیانە، قەت فێری شەڕی پیرۆز نابن بۆ باشتر، ئەوەی لە ئێستادا دەیان جولێنێتەوە، ژمارەی کورسیەکانی ھەڵبژاردنی داھاتووە ، بە نیاز نین دەست و دەمیان لەم درۆو ھەڵخەڵەتاندنانە بسڕنەوە، تا سەری ئەمانە سەلامەت بێت، ئەوا نەک تەنھا سەرو ماڵمان دەڕوات، بگرە شکۆشمان روشاوتر دەبێت، دەنا گەلێک ملیۆنێک قوربانی دابێت ئێستا بەھۆی ھەندێک (زەعتوت)ەوە ئاوا زەلیل دەکرێت کە ناویان دەسەڵات و ئۆپۆزسیۆنە.


یاریزانیێکی عێراقی بۆ خولی ئینگلتەرا · Kurdsport\nدەستپێک/هەواڵ/یاریزانیێکی عێراقی بۆ خولی ئینگلتەرا\nدوای بەسەربردنی دوو وەرز لەگەڵ تیپی لاوان دواجار بەهۆی ئاستبەرزی و لێهاتووییەوە یانەی سوانزی سیتی گرێبەستێکی پیشەگەریی بۆ ماوەی یەک وەرز خستە بەردەم عەلی حەمادی عێراقی و سەریخست بۆ تیپی یەکەم، بەوەش ئەو یاریزانەی کرایە خاوەنی یەکەم گرێبەستی پیشەگەریی لەژیانی وەرزشیدا.\nیانەی سوانزی سیتی کەلەدووەم بەرزترین خولی ئینگلتەرا ناسراو بە (چامپیۆنشیپ) یارییدەکات بەهۆی بەرزی ئاستییەوە عەلی حەمادی تەمەن ١٨ ساڵی سەرخست بۆ تیپی یەکەم، ئەو یاریزانەش لەتۆڕە کۆمەڵایەتییەکان خۆشحاڵی خۆی دەربڕی کەبووە خاوەنی یەکەمین گرێبەستی پیشەگەریی ئەویش دوای یارییکردنی بۆ یانەی ترانمێر رۆڤەر و هەروەها یانەکەی ئێستای لەئاستی لاواندا.\nعەلی حەمادی ساڵی ٢٠٠٢ لەپارێزگای مەیسانی خوارووی عێراق لەدایک بووە لەتەمەنی یەک ساڵی خۆیدا خانەوادەکەی بەهۆی جەنگی عێراقەوە ئاوارەبوون و لەبەریتانیا و بەدیارییکراوی لەلیڤەرپوڵ گیرسانەوە، لەتەمەنی ١٣ تا ١٦ ساڵی عەلی لەتیپی لاوانی یانەی ترانمێر رۆڤەرز یاریی کردووە و دواتر چۆتە تیپی لاوانی یانەی سوانزی سیتی.\nساڵی رابردوو حەمادی دوو یاریی بۆ هەڵبژاردەی لاوانی عێراق ئەنجامدا و گۆڵێکیشی تۆمارکرد، ئەو یاریزانە لەهێڵی هێرشبەریی یاریدەکات و چاوەڕێی ئایندەیەکی گەشی لێدەکرێت.


چ ڕۆژێک هه‌یه له‌و به‌شه ئازادبووه‌ی نیشتماندا هه‌واڵی مه‌رگی چه‌ند ئازیزێکمان نه‌ژنه‌وین، که به‌تێکستێک له‌ژێر فلیمه دۆبلاجکراوه تورکێکانه‌وه بۆمان نه‌نووسن، کامه ڕۆژنامه، کامه ڕادیۆ، هه‌موو ڕۆژێک مه‌رگی یه‌ک و دوان، بگره سیانیش نه‌بیستین که به ڕووداوی ئۆتۆمۆبێل گیانیان له‌ده‌ست نه‌ده‌ن، ئه‌مه تازه‌ترین هه‌واڵی ناو ماڵپه‌ڕێکه (له رووداوێکی هاتوچۆدا له نزیک شاری سلێمانی هەر که‌م 7 که‌س گیانیان له‌ده‌ستدا و 2 که‌سی دیکه‌ش برینداربوون. له‌و باره‌وه سه‌رچاوه‌یه‌ک له پۆلیسی رێگاوبان رایگه‌یاند: سه‌ر له به‌یانی ئه‌مرۆ له رووداوێکی هاتوچۆ دا له سه‌ر رێگای نێوان سلێمانی- دوكان و له نزیك گوندی كۆته‌ڵ دوو ئۆتۆمبیلی جۆری بیكاشۆی ته‌كسی و كیای سۆناتا به‌ریه‌ك كه‌وتن و له ئه‌نجام دا، 7 هاوڵاتی گیانیان له‌ده‌ستداوه، ژنێك و منداڵێكیش، به سه‌ختی بریندار بوون) ئه‌مه ته‌نها ڕوداوێکه به‌ر له‌دوو ڕۆژ داخۆ له‌ماوه‌ی ئه‌م چه‌ند ساڵه‌ی حاکمانی کوردا چه‌ند که‌س بوبێته خۆراکی ئه‌و ڕێگه‌و بانه‌ی که ده‌سه‌ڵاتی کوردی له‌که‌ناڵێ ڕاگه‌یاندنه‌کانه‌وه قردێله ی پڕۆژه‌کانیان ده‌بڕن، مه‌رگی ئه‌و هه‌موو که‌سه له‌کورد و ئه‌و جه‌هه‌نه‌مه‌ی ده‌سه‌ڵاتی کوردی له‌م هه‌رێمه‌دا دروستی کردوه بۆ؟\nئێمه پێشتر له‌سه‌ر هاتنی ئۆتۆمۆبیل قسه‌مان کرد و بۆ خوێنه‌رانی کوردستانپۆست و گه‌له‌که‌مان ڕوونکرده‌وه که ڕۆژانه چه‌ندین ئۆتۆمۆبیلی خراپ ڕوو له‌م نیشتمانه ده‌کات، چه‌ندیش ده‌که‌وێته گیرفانی حاکمانه‌وه، حه‌وجێ ی ئه‌وه نی یه باسی بکه‌ینه، مۆدێلێکی تری ئه‌م پاشاگه‌ر دانی یه ته‌نها هێنانی ئه‌و ئۆتۆمۆ بیلانه نی یه، به‌ڵکو هامشۆی ئه‌و به‌ر پرسانه‌یه که شه‌قامه‌کان ده‌ته‌نن، بۆ نمونه مه‌سعود بارزانی دوێنێ که هاته دوکان من شه‌رمم له‌خۆم کرد ووتم، خودایه ژیان ئه‌وه ده‌هێنێ مرۆڤ ئه‌وه‌نده ترسنۆک بێت، توانیم تا 42 ئۆتۆمۆبێل بژمێرم که گوزه‌ریان کرد به‌سه‌ر پرده‌که‌ی دوکاندا، تاڵه‌بانیش به سه‌دان ئۆتۆمۆ بێله‌وه له به‌ری سلێمانییەوه هات . ئیستا هه‌ر ئه‌و به‌رپرسه گه‌جه‌رو گوجه‌رانه نییه ئاوا شه‌قامه‌کانیان قانداوه، به‌ڵکو پۆله ئه‌مه‌ریکی و میت و ئیسرائیلی و ئیتڵاعات و به‌رپرسه‌کانی حوکمه‌ته‌که‌ی مالیکی، جا کێ نا ؟ له‌م کاروان سه‌رایه‌دا هه‌ر ئۆتۆمۆبێلی به‌رز و جام ڕه‌ش و هه‌مه‌ره دێن و ده‌چن، پار ساڵ من و هاوڕێیه‌کم له که‌رکوک گه‌ڕاینه‌وه دوو ئۆتۆمۆبێلی هه‌مه‌ر و ئۆتۆمۆبێلێکی جام ڕه‌شی گه‌وره شه‌قامه‌که‌یان ده‌بڕی، ئێمه به‌لایاندا هاتین که‌چی ته‌قه‌یان لێکردین و تایه‌ی پێشه‌وه‌یان ته‌قاندین، هه‌ر چاک بوو وه‌رنه‌گه‌ڕاین، ئه‌وان ڕۆیشتن ئێمه‌ش چووینه بازگاکه‌ی چه‌مچه‌ماڵ و ویستمان سکاڵا تۆماربکه‌ین له‌وێ هه‌ر گاڵته‌یان به عه‌قڵمان کرد، ڕۆژێک به‌ر له چه‌ند ساڵ له‌گه‌ڵ بەرپرسێکدا قسه‌م کرد ووتم کاتی ئه‌وه هاتووه سنورێک بۆ هێنانی ئۆتۆمۆبێل دابنێین، لە وەڵامدا پێی ووتم (ئه‌ی خه‌ڵکی به که‌ر هاتوو چۆبکات)؟\nئیستا ئه‌و به‌ڕێزه سه‌ر بە گۆڕانه و دوو ئۆتۆمۆبێلی گه‌وره‌ی له گه‌راجه‌که‌ی داناوه . ئیستا سه‌یری ئه‌م دوو وێنه‌یه‌ی تریش بکه‌ن ئه‌مه مشتێکه له‌خه‌رواری ئه‌و پاشاگه‌ر دانییه لۆریه‌ک به‌باره‌وه ده‌یه‌وێت بۆ ڕبۆڕێن له‌گه‌ڵ لۆریه‌ک بکات، کاتێک پێشی که‌وتین و لێمان پرسی برا بۆ واده‌که‌ی کابرا ووتی ئه‌وه بۆ سه‌ری ڕەشە بۆ به‌نزینخانه‌که‌ی سه‌رۆکی هەرێمه .\nکاک دلاوه‌ر قه‌ره‌داغی ناچاری کردم ئه‌م چه‌ند دێڕه بنووسم!\nبە گۆڕی غەشیمان، هیوا قادر شاعیرێکی مرۆڤدۆست نییە!\nلەیلا زانا، بەهەڵە خۆی کرد به سلێمانییدا!


ڕۆژی لەدایکبوونی یەکێک لە شاعیرە ھەرە گرنگەکانی میلەتی ئێمە و یەکێک لە دەنگە شیعرییە ھەرە دەگمەنەکانی خۆرھەڵاتی ناوەڕاست. شێرکۆ بێکەس شاعیری دارستانێکە ناوی مێژووی کوردستانە، دارستانێک پڕ لە درەخت و باڵندە و سەدا و تاوان و کەوتن و ھەستانەوە و شۆڕش و خیانەت و غەدر و بەرگرییکردن و مردن و سوتان و شەھدیبوون و لەدایکبوونەوەی تازە و بەردەوام. کەم شاعیر ھەیە ھێندەی شێرکۆ بێکەس ھەموو ئەزموونە ئەدەبییەکەی تەرخانکردبێت بۆ باسکردنی دیوە ڕووناک و تاریک و ناسک و کوشندەکانی ئەو دارستانە، ئەو دارستانە کە ناوی کوربوون و مێژووی کوردبوونە. ئەم پیاوە لە ”داستانی ھەڵۆی سور“ەوە بۆ ”دەربەندی پەپولە“ و بۆ ”ئێستا کچێک نیشتیمانە“، سەردەکات بەناو جەھەنەمە جیاوازەکانی ناو ئەم دارستانەدا، بەناو تونە گڕاویەکانی ئەم دارستانەدا تێدەپەڕێت، کارەسات و ئیرادەگەرییەکانی ناوی دەبینێت، لەم دارستانەدا ھەم خۆی دەسوتێت و ھەم زمانەکەی، ھەم شیعر و ھەم ھاوڕێ و دۆستەکانی، ھەم یاداوەریی و ھەم چاوەڕوانییەکانی.\nکە لەو سەریشەوە بە کۆڵێک بیماریی و دەریایەک دڵشکان و باوەشێک پیربوونەوە دەگەڕێتەوە، ھەموومان دەباتە ناو وردەکارییەکانی ئەم سەفەرە جەھەنەمییەوە لە تێکست. ھەموومان دەکات بە شایەت و بینەری ئەو سەفەرە ئەفسانەییە ترسناکە و دەمانکات بە بەشێک لەو زمانەی کە خەریکی نووسینەوەی خۆی و نووسینەوەی ئەو جیھانەیە کە تیایدا ئامادەیە.


ئیسرائیل بۆ رێگری لە بڵاوبوونەوەى ئۆمیکرۆن بکەن رێگایەک دەگرێتە بەر\n24/12/2021 535 جار خوێندراوه‌ته‌وه\nبەرپرسانی کەرتی تەندروستیی ئیسرائیل رایانگەیاندووە کە بەمەبەستی بەرەنگاربوونەوەی کۆڕۆنای شێوە گۆڕاوی ئۆمیکرۆن، ڕێنماییانداوە دەست بە پێدانی ژەمی چوارەمی ڤاکسینی کۆڕۆنا بە هاوڵاتیان بکرێت.\nبەگوێرەی ئاژانسی هەواڵی ڕۆیتەرز، لیژنەی پسپۆڕانی سەر بە وەزارەتی تەندروستیی ئیسرائیل ڕێنماییانداوە بەوەی چوارەم ژەمی ڤاکسینی کۆڕۆنا بەو کەسانە بدرێت کە تەمەنیان لەسەر شەست ساڵییەوەیە و ئەوانەشی کە بەدەست کێشەکانی کۆئەندامی هەناسەوە دەناڵێنن، لەگەڵ کارمەندانی کەرتی تەندرووستیی .\nلیژنەکە ئاماژەی بەوەکردووە کە ئامانج لەپێدانی ژەمی چوارەمی ڤاکسینی کۆڕۆنا، بۆ کۆنترۆڵکردنی بڵاوبوونەوەی کۆڕۆنای شێوە گۆڕاوی ئۆمیکڕۆنە لە وڵاتەکەیاندا.\nپێدانی ژەمی چوارەمی ڤاکسینی کۆڕۆنا لە ئیسرائیل لەکاتێکدایە لەبەشێک لە وڵاتانی دواکەوتوو جیهان هێشتا ڕێژەیەکی کەم لەهاوڵاتیان هەردوو ژەمی ڤاکسینەکەیان وەگرتووە، وەک ئەوەی بەگوێرەی داتاکانی ڕێکخراوی تەندرووستیی جیهانیی تاوەکو رۆژی پێنجشەممە لەعێراق تەنیا 5.4 ملیۆن کەس هەردوو ژەمەکەیان وەرگرتووە کە دەکاتە 13.4% ی دانیشتووان.


عێراق و سوریا دێ دەرازینکێن سنوری یێن دناڤبەرا خوەدا ڤەکەنەڤە\n2627 جار خوێندراوەتەوە\nدیجیتال میدیایا ئێن ئاڕ تی: بوسەینە شەعبان شێورمەندا ڕاگەھاندنا سەرۆکێ سوریا ڕاگەھاند، وەڵاتێ وێ دبزاڤدایە دەرازینکێن سنوری دگەل وڵاتێ عێراقێ ڤەکەت، ب مەرەما بھێزکرنا پەیوەندیێن ھەڤپشکێن دناڤبەرا ھەردوو وڵاتاندا.\nد بەیاننامەکێدا وەزارەتا دەرڤەیا عێراقێ ئەڤرۆ ڕاگەھاند، سەعید محەمەد ڕەزا بالیۆزێ عێراقێ ل دیمەشقێ د ھەڤدیتنەکێدا دگەل بوسینە شەعبان شێورمەندا ڕاگەھاندنا سەرۆکێ سوریا ل دیمەشقێ جڤیانە و پەیوەندیێن دناڤبەرا ھەردوو وڵاتان و چەوانیا ڕیبریبوونا تیرۆرێ کو بۆیە دوژمنەکێ ھەڤبەشێ ھەردوو وڵاتنان گۆتۆبێژکرنە.\nلگوری بەیاننامەیێ، بالیۆزێ عێراقێ تەکەزیکریە لسەر گرنگیا دەرازینکێن سنوری دناڤبەرا ھەردوو وڵاتاندا، ب تایبەت دەرازینکێن ئەلبوکەمال و قائیم، کو مفایێ ئابووری و بازرگانی بۆ ھەردوو وڵاتان ھەیە.\nئەڤە ژی د دەمەکێدایە حکومەتا سوریا د ھەیامێن بووریدا دگەل حکومەتا ئوردن ڕیکەفت ژبۆی تەمامکرنا ڕیکارێن ھونەرییێن ڤەکرنا دەرازینکا سنوری یا دناڤبەرا ھەردوو وڵاتاندا.\nپشتی شەرێ داعشێ ل سالا ٢٠١٤ ھەردوو دەرازینکێن سنوری یێن ئەلبوکەمال و قائیم دناڤبەرا عێراق و سوریا ھاتنە داخستن و دەما سێ سالان بوو دبن دەستێ چەکدارێن داعشێدا، دنھا ژیدا جار جار لڤینێن چەکدارێن داعشێ د وێ دەڤەرێدا ھەر مانە، ھەر ب وێ سەدەمێ ژی ھەیا نھا بالەفرێن شەری یێن عێراقێ ب ھێجەتا ھەبوونا داعشێ، چەندین جاران دەڤەرێن سنورییێن وڵاتێ خوە دگەل سوریا بۆمبەبارن دکەت.


ئه‌حمه‌دی حاجی ڕه‌شید: ئه‌وه‌ی وترا گوایه دوای جه‌ژن عێراق بڕی 300 ملیار دینار ده‌نێرێت بۆ هه‌رێم ته‌نها جۆرێكه له دڵخۆشكردنی خه‌ڵك\nئه‌حمه‌د حاجی ڕه‌شید ئه‌ندامی لیژنه‌ی دارایی له‌په‌رله‌مانی عیراق له‌فراكسیۆنی كۆمه‌ڵی ئیسلامی ده‌ڵێت" هه‌واڵی ئه‌وه‌ی گوایه دوای جه‌ژن حكومه‌تی عیراق بڕی 300 ملیار دینار ده‌نێردرێت بۆ هه‌رێم له‌ئه‌نجامی ڕِێكه‌وتنێكدا، ته‌نها جۆرێكه له دڵخۆش كردنی خه‌ڵك وه جۆرێكه له "په‌ین ستۆپ" بۆ ئه‌و ئازارانه‌ی كه هه‌یه له‌هه‌رێمی كوردستان و ئه‌و چاوه‌ڕوانیانه‌ی كه هه‌یه له هه‌رێمی كوردستان، بڕوام وایه هه‌رێمی كوردستان بۆئه‌وه‌ی بتوانێت ڕۆژه‌كان به‌سه‌ر به‌رێت بۆ ئه‌وه‌ی جۆرێك له ئومێد بدات به چاوه‌ڕوانیه‌كانی هاوڵاتیان ئه‌و ده‌نگۆیانه بڵاوده‌كاته‌وه ئه‌گه‌رنا تائێستا هیچ جۆره ڕێكه‌وتنێك نه‌كراوه هه‌رێمی كوردستان له‌سه‌ر مه‌سه‌له‌ی نه‌وت ئاماده نییه نه‌وت ڕاده‌ستی كۆمپانیای سۆمۆ بكات، بۆیه حكومه‌تی عێراقیش ئاماده نییه هیچ بڕه پاره‌یه‌ك بنێرێت ئه‌وه خاڵی جه‌وهه‌رییه، به‌ڕاستی من ده‌مه‌وێت ئه‌و قسانه‌ی كه‌ده‌یكه‌م قسه‌ی "عاتفی و سۆزداری" نه‌بێت و قسه‌ی یاسایی بێت ئه‌و قسانه بێت كه پێویسته خه‌ڵكی هه‌رێمی كوردستان گوێیان لێبێت."\n"ڕێككه‌وتنی هه‌رێم و به‌غداد ده‌نگۆیه ته‌نها، چونكه تائێستا نه‌گه‌یشتونه‌ته هیچ ڕێكه‌وتنێك "\nله‌سه‌ره‌تای وتووێژه‌كه‌دا ده‌رباره‌ی ده‌نگۆی ڕه‌وانه‌كردنی بڕی 300 ملیار له‌لایه‌ن حكومه‌تی عیراقیه‌وه بۆ هه‌رێمی كوردستان وتی" ئه‌وه‌ی من ئاگادار بم تائێستا حكومه‌تی هه‌رێم و حكومه‌تی به‌غداد نه‌گه‌یشتوونه‌ته هیچ ڕێكه‌وتنێك، وه هیچ ڕێكه‌وتنێك له‌سه‌ر پاره نه‌كراوه ئه‌وه‌ی كه‌هه‌رێمی كوردستان باسی لێوه‌كردووه كه گوایه دوای جه‌ژن 300 ملیار دینار ده‌نێردرێت له‌ئه‌نجامی ڕِێكه‌وتنێكدا، به‌بڕوای من ته‌نها جۆرێكه له دڵخۆش كردنی خه‌ڵك وه جۆرێكه له "په‌ین ستۆپ" بۆ ئه‌و ئازارانه‌ی كه هه‌یه له‌هه‌رێمی كوردستان و ئه‌و چاوه‌ڕوانیانه‌ی كه هه‌یه له هه‌رێمی كوردستان ئه‌گه‌رنا ئه‌و بنه‌ما سه‌ره‌كیانه‌ی كه ناردنی پاره‌ی لێوه به‌ئه‌نجام ده‌گه‌یه‌نرێت كه‌بریتییه له‌یاسای بودجه تائێستا یاسای بودجه‌مان نییه، وه بریتییه له‌یاسای به‌ڕێوه‌بردنی دارایی، له یاسای به‌ڕێوه‌بردنی دارایی له‌مادده‌ی 27 بڕگه‌ی 5 دا باس له‌وه ده‌كات كه ئه‌گه‌ر پارێزگا و هه‌رێمه‌كان نه‌وت ڕاده‌ست نه‌كه‌ن ئه‌وا به‌هیچ شێوه‌یه‌ك پشكیان نابێت له داهاتی عێراقدا ئه‌و داهاته‌ش ده‌بێت له‌چوارچێوه‌ی بودجه‌دا بێت چونكه له‌مادده‌ی 14 له‌هه‌مان یاسا باس له‌وه ده‌كرێت كه ناكرێت له‌گه‌نجینه‌ی ده‌وڵه‌ت هیچ پاره‌یه‌ك خه‌رج بكرێت به‌بێ ئه‌وه‌ی "ته‌خصیص" بكرێت واته لایه‌نی یاسادان بڕیار له‌سه‌ر ئه‌و پاره‌یه ده‌دات. ئه‌وه‌ی كه باس ده‌كرێت ته‌نها ده‌نگۆیه‌كه وه تائێستا نه‌گه‌یشتونه‌ته هیچ ڕێكه‌وتنێك . بڕوام وایه هه‌رێمی كوردستان بۆئه‌وه‌ی بتوانێت ڕۆژه‌كان به‌سه‌ر به‌رێت بۆ ئه‌وه‌ی جۆرێك له ئومێد بدات به چاوه‌ڕوانیه‌كانی هاوڵاتیان ئه‌و ده‌نگۆیانه بڵاوده‌كاته‌وه ئه‌گه‌رنا تائێستا هیچ جۆره ڕێكه‌وتنێك نه‌كراوه ئه‌وه‌ی من ئاگاداربم."\n"من ده‌مه‌وێت ئه‌و قسانه‌ی كه ده‌یكه‌م قسه‌ی عاتفی و سۆزداری نه‌بێت و قسه‌ی یاسایی بێت ، ئه‌و قسانه بێت كه پێویسته خه‌ڵكی هه‌رێمی كوردستان گوێیان لێبێت."\nبه‌ڵام ئه‌م قسه‌یه سه‌ره‌تا له‌لایه‌ن ئۆپۆزسیۆنه‌وه كرا نه‌ك حكومه‌ت، هه‌فته‌ی ڕابردوو پێش جه‌ژنی قوربان سه‌رۆكی جوڵانه‌وه‌ی نه‌وه‌ی نوێ له‌كه‌ناڵی ئێن ئاڕتی، ڕایگه‌یاند" له‌سه‌ردانێكیدا بۆ شاری به‌غداد چاوی كه‌وتووه به سه‌رۆك وه‌زیرانی عیراقی و به‌رپرسانی دیاری عیراق، ته‌وه‌ری مووچه و بژێوی خه‌ڵك یه‌كێك بووه له‌بابه‌تی گفتوگۆكانیان، سه‌رۆكی جوڵانه‌وه‌ی نه‌وه‌ی نوێ ئه‌وه‌شی وت" ئه‌وه‌نده‌ی من تێگه‌یشتووم دوای جه‌ژن به‌غداد مانگانه بڕه پاره‌یه‌ك له‌نێوان (300-400 ملیار دینار) ده‌نێرێت بۆ هه‌رێم بۆ مووچه‌ی فه‌رمانبه‌ران."\nبه‌ڵام ئه‌حمه‌دی حاجی ڕه‌شید ئه‌ندامه‌كه‌ی لیژنه‌ی دارایی په‌رله‌مانی عیراق له‌وه‌ڵامدا ڕه‌تیده‌كاته‌وه و ده‌ڵێت" من نازانم له‌سه‌ر چ بنه‌مایه‌ك ئه‌و قسه‌یه‌ی كردووه چونكه ئێمه كۆمه‌ڵێك یاسامان هه‌یه له عێراق ئه‌و یاسایانه نه‌كازمی و نه غه‌یری كازمی ناتوانێت لێیان لابدات، مادده‌ی 27 له‌یاسای به‌ڕێوه‌بردنی دارایی، مادده‌ی 14 له‌هه‌مان یاسا، وه‌یاسای بوودجه كه له مادده‌ی 61 و بابه‌ته‌كانی ده‌ستوردا هاتووه ، له‌مادده‌ی 110ی ده‌ستووردا هاتووه ناكرێت خه‌رجی هیچ پاره‌یه‌ك بكرێت به‌بێ چوارچێوه‌یه‌كی یاسایی، چوارچێوه یاساییه‌كه‌ش بودجه‌یه، من ده‌مه‌وێت ئه‌و قسانه‌ی كه‌ده‌یكه‌م قسه‌ی "عاتفی و سۆزداری" نه‌بێت و قسه‌ی یاسایی بێت ئه‌و قسانه بێت كه پێویسته خه‌ڵكی هه‌رێمی كوردستان گوێیان لێبێت."\n"عێراق هه‌وڵی ماندوو كردنی هه‌رێم ده‌دات بۆ ئه‌وه‌ی به ته‌واوی مانا ته‌سلیم ببێت "\nده‌شڵێت" من پێم وایه عێراق هه‌وڵی ماندوو كردنی هه‌رێم ده‌دات بۆ ئه‌وه‌ی به ته‌واوی مانا ته‌سلیم ببێت به‌و ئیراده‌یه‌یه‌ی كه له‌ئێستادا حكومه‌ته‌كه‌ی كازمی و ، كازمی ده‌یانه‌وێت چونكه ئه‌و هه‌ڵه كوشنده‌یه‌ی كه سیاسیه‌كانی هه‌رێم ئه‌نجامیاندا پشتگیری كازمی-یان كرد به‌بێ ئه‌وه‌ی هیچ كاغه‌زێكی نوسراو له‌نێوانیاندا هه‌بێت ڕاسته‌وخۆ له‌ڕێگه‌ی سه‌رۆكی هه‌رێمه‌وه وه به‌پشتگیری هه‌موو هێزه سیاسییه كوردییه‌كان پشتگیریان له دانانی موسته‌فا كازمی كرد كه‌ئه‌وه خۆی بۆ خۆی هه‌ڵه‌یه‌كی كوشنده‌بوو، وه ئێستا كازمی و حكومه‌ته‌كه‌ی هه‌وڵی گه‌مه‌یه‌ك ده‌ده‌ن له‌گه‌ڵ هه‌رێمی كوردستاندا بۆ ئه‌وه‌ی دوا هه‌ڵوێستی هه‌رێم یان دوابه‌رگری هه‌رێم كۆتایی پێبێت و ئاماده بێت هه‌موو ئه‌و ئه‌جێندانه‌ی كه عێراق ده‌یه‌وێت هه‌رێم جێبه‌جێیبكات له ڕاده‌ستكردنی نه‌وت و ڕاده‌ستكردنی خاڵه سنورییه‌كان له جێبه‌جێكردنی هه‌موو بڕیارانه‌ی كه له‌ناو یاسا كارپێكراوه‌كانی عێراقدا هه‌یه، بۆیه به‌بڕوای من له ئێستادا عێراقیش ده‌ستی ده‌ستی به هه‌رێمی كوردستان ده‌كات."\n"كورد هه‌ڵه‌یه‌كی كوشنده‌ی كرد بێ مه‌رج پشتیوانی كازمی-ییان كرد "\nئه‌و ئه‌ندامه كورده‌ی په‌رله‌مانی عیراق كازمی سه‌رۆك وه‌زیرانی عیراق كه‌سێكی هاوسه‌نگ بێت له‌سیاسه‌تدا، له‌و ڕوه‌وه وتی" هاوسه‌نگی و لاسه‌نگی له سیاسه‌تدا مامه‌ڵه‌ی له‌گه‌ڵ ناكرێت مامه‌ڵه له‌گه‌ڵ دۆكیۆمێنت و ڕێكه‌وتنه‌كان ده‌كرێت هه‌رێمی كوردستان و سیاسیه‌كانی هه‌رێمی كوردستان ئه‌و پشتگیریه بێ "قه‌ید و شه‌رته‌یان بۆ حكومه‌ته‌كه‌ی كازمی ده‌ربڕی و دژایه‌تیان له‌گه‌ڵ دوو كاندیده‌كه‌ی پێشوودا كرد" هه‌ڵه‌یه‌كی كوشنده بووئه‌وه باجه‌كه‌یه‌تی كه ده‌یده‌ن."\n"تائێستا بابه‌تی مووچه دیار نییه"\nئه‌حمه‌دی حاجی ڕه‌شید سه‌باره‌ت به‌چاره‌نووسی مووچه‌ی فه‌رمانبه‌رانی هه‌رێمی كوردستان ده‌ڵێت" تائێستا بابه‌تی مووچه دیار نییه چونكه هه‌رێمی كوردستان ئاماده نییه هیچ ڕێكه‌وتنێك بكات، وه هه‌رێمی كوردستان سوره له‌سه‌ر ئه‌و نا "ئیلتزامییه‌ی" كه له‌وه‌وپێش هه‌یبووه كه كاتی خۆی له چوارچێوه‌ی بودجه‌ی 2019 ، داوامانكرد له‌هه‌رێمی كوردستان كه نه‌وت ڕاده‌ست بكات بۆ ئه‌وه‌ی تووشی ئه‌م قه‌یرانه نه‌بین، داوامانكرد یاسا كارپێكراوه‌كان كه به‌شێك له هێزه سیاسی یه‌كان و وه‌زیره‌كانی ئه‌و دوولایه‌نه‌ی ده‌سه‌ڵات كه له‌ناو وه‌زاره‌تدا بوون و ئه‌وان یاساكانیان ده‌نارد بۆ په‌رله‌مان كه‌تێده‌په‌ڕێنرا، داوامان لێكردن كه پابه‌ندبن به‌و یاسایانه‌وه بۆیه ئێستا باجی ئه‌وه ده‌ده‌ن كه پابه‌ندنه‌بوون به‌و یاسایانه‌وه ، وه ئه‌و یاسایانه له كاتێكدا تێپه‌ڕێندرا كه‌ئه‌و دوو هێزه سیاسیه وه‌زیریان هه‌بووه و گرنگترین وه‌زاره‌تیشیان له‌ده‌ستدا بووه."\nئه‌حمه‌دی حاجی ڕه‌شید ئاماژه‌ی به‌وه‌شكرد ئه‌وان ناتوانن له حكومه‌تی هه‌رێم بپرسن سه‌باره‌ت به‌مووچه‌ی فه‌رمانبه‌رانی هه‌رێم، له‌و ڕوه‌وه ده‌ڵێت" ئێمه به‌حوكمی ئه‌وه‌ی په‌رله‌مانتاری ده‌وڵه‌تی فیدڕاڵیین هیچ په‌یوه‌ندیه‌كمان نییه له‌گه‌ڵ هه‌رێمدا و ده‌سه‌ڵاتی ئێمه‌ش نییه له‌حكومه‌تی هه‌رێمی كوردستان بپرسین. ئه‌وه‌ی كه ئێمه بیستوومانه ئه‌و گه‌نده‌ڵیه‌ی كه له‌وه و پێش به‌رده‌وام بووه تائێستا به‌رده‌وامه به‌تایبه‌تی له مه‌سه‌له‌ی نه‌وتدا ئه‌و گه‌نده‌ڵیه‌ی كه له خاڵه گومرگیه‌كان هه‌بووه تائێستا به‌رده‌وامه وه خاڵه گومرگیه‌كان له‌لایه‌ن حیزبه‌وه به‌كار ده‌هێنرێت مانگانه زیاتر له 150 ملیۆن دۆلار به‌ناوی كۆمپانیای حیزبیه‌وه وه‌رده‌گیرێت كه ئه‌مه قسه‌ی من نییه قسه‌ی ئه‌ندامانی په‌رله‌مانی كوردستانه له‌فراكسیۆنه جیاوازه‌كان كه‌واته ئه‌و گه‌نده‌ڵیه‌ی كه له‌وه‌وپێش هه‌بووه، هه‌ر به‌رده‌وامه بۆیه ئه‌و داهاته‌ی كه ده‌ست هه‌رێمی كوردستان ده‌كه‌وێت به‌قسه‌ی خۆی ، له‌به‌رئه‌وه‌ی سوپایه‌ك خه‌ڵكی كردووه به مووچه‌خۆر ، ئه‌وا ناتوانێت مووچه‌ی فه‌رمانبه‌ران دابین بكات بۆیه ته‌حه‌مولی ئه‌و لێپرسراویه‌ته ئه‌م حكومه‌ته تازه و ئه‌و حكومه‌ته‌ی پێشوو ده‌یكات كه‌نه‌یان توانی ستراتیژێكیان هه‌بێت بۆ باری دارایی هه‌رێمی كوردستان."\nپێشتر سه‌رۆكی فراكسیۆنی پارتی دیموكراتی كوردستان له‌په‌رله‌مانی عیراق ڕایگه‌یاندبوو حكومه‌تی هه‌رێم و ناوه‌ند له‌سه‌ر شته مه‌بده‌ئییه‌كان گه‌یشتونه‌ته ڕێككه‌وتن هه‌ندێك ورده‌كاری ماوه كه‌به‌م زووانه ئه‌ویش ته‌واو ده‌بێت، به‌ڵام ئه‌حمه‌دی حاجی ڕه‌شید ده‌ڵێت" ئه‌مه قسه‌یه‌كی سیاسییه و هه‌میشه ئه‌م بابه‌ته ده‌وترێت له ساڵی 2015 دا گه‌یشتنه ڕێكه‌وتن و جێبه‌جێ نه‌كرا، له 2012 گه‌یشتنه ڕێكه‌وتن و جێبه‌جێ نه‌كرا، له 2019 وه تا ئێستا ڕێكه‌وتن كراوه به‌ڵام ڕێكنه‌كه‌وتن ڕێكه‌وتنه‌كه كۆتایی هات، خاڵی مه‌بده‌ئی بریتییه له ده‌ستور به‌ڵام هیچ كامیان ئاماده نین له‌ورده‌كاریدا، خۆی هه‌میشه مه‌بده‌ئیه‌ن ڕێكه‌وتوون به‌ڵام كێشه‌كه له ورده‌كاریه‌كه‌دا هه‌یه، ئه‌وه قسیه‌كی زۆر ڕاسته به‌ڵام خوێندنه‌وه‌یه‌كی وردی ده‌یه‌وێت تائێستا نه‌گه‌یشتوونه هیچ ڕێكه‌وتنێك."\n"هه‌رێمی كوردستان له‌سه‌ر مه‌سه‌له‌ی نه‌وت ئاماده نییه نه‌وت ڕاده‌ستی كۆمپانیای سۆمۆ بكات، بۆیه حكومه‌تی عێراقیش ئاماده نییه هیچ بڕه پاره‌یه‌ك بنێرێت ئه‌وه خاڵی جه‌وهه‌رییه"\n"هه‌رێمی كوردستان ئاماده نییه نه‌وت ڕاده‌ستی كۆمپانیای سۆمۆ بكات، بۆیه حكومه‌تی عێراقیش ئاماده نییه هیچ بڕه پاره‌یه‌ك بنێرێت ئه‌وه خاڵی جه‌وهه‌رییه. بابه‌تی خاڵه گومرگیه‌كان ده‌سه‌ڵاتی هاوبه‌شه له ده‌ستووردا ، هه‌رێم ئاماده‌یه ئه‌و هاوبه‌شه به‌كار بهێنێت به‌ڵام له‌به‌رئه‌وه‌ی له خاڵه گومرگیه‌كاندا به‌شێوه‌یه‌كی گشتی یه‌كلابۆته‌وه بۆ كۆمپانیا حیزبیه‌كان كه له‌وێ كار ده‌كه‌ن ، بۆیه هه‌رێمی كوردستان ئاماده‌یی تێدایه كه دیوانی چاودێری دارایی بێته ئه‌وێ به‌ڵام دواجار ڕێك نه‌كه‌وتوون له‌سه‌ر ئه‌و بابه‌ته‌ی كه بڕی ئه‌و پاره‌یه‌ی كه بۆهه‌رێمی كوردستان ده‌نێردرێت چه‌نده."ئه‌حمه‌دی حاجی ڕه‌شید وایوت"\n" ئه‌و به‌رپرسانه‌ی كه چوونه‌ته به‌غداد ، ئاماده‌ییان ده‌رنه‌بڕیووه كه نه‌وت ڕاده‌ست بكه‌ن به‌ڵكو وتویانه داهاتی نه‌وت ڕاده‌ستی به‌غداد ده‌كه‌ن "\nده‌رباره‌ی ئه‌وه‌ی حكومه‌تی هه‌رێم چه‌ندجار ڕایگه‌یاندووه ئاماده‌یه نه‌وت ڕاده‌ستی به‌غداد بكات به‌مه‌به‌ستی ڕێككه‌وتن، له‌وه‌ڵامدا ئه‌حمه‌دی حاجی ڕه‌شید ده‌ڵێت" ئه‌وه ته‌نها قسه‌یه‌ك بووه ئه‌و به‌رپرسانه‌ی كه چوونه‌ته به‌غداد ئاماده‌ییان ده‌رنه‌بڕیووه كه‌نه‌وت ڕاده‌ست بكه‌ن به‌ڵكو وتویانه داهاتی نه‌وت ڕاده‌ستی به‌غداد ده‌كه‌ن، ئه‌وانیش وه‌زیری نه‌وت زۆر به‌ڕاشكاوی پێی ووتوون ده‌بێت له هه‌موو عێراقدا ته‌نها یه‌ك سیاسه‌تی نه‌وتی هه‌بێت و ته‌نها یه‌ك لایه‌ن كۆنتڕۆڵی هه‌نارده‌كردنی نه‌وت بكات چونكه ئه‌وه له‌مادده‌ی 110ی ده‌ستووردا، ڕێكخستنی سیاسه‌تی بازرگانی تایبه‌ته بۆحكومه‌تی فیدڕاڵی كه ده‌بێت پابه‌ندبن به‌بڕیاره‌كانی (ئۆپێك) ه‌وه-كه ملیۆنێك و شه‌ست و یه‌ك هه‌زار به‌رمیل كه‌م بكه‌نه‌وه له‌مه‌ودوا ،ده‌بێت هه‌رێم "سێ سه‌د و ئه‌وه‌نده هه‌زار به‌رمیل" كه‌م بكاته‌وه كه ئه‌وه‌ش بۆ هه‌رێمی كوردستان زۆر قورس ده‌بێت بۆیه تائێستا نه‌یان توانیووه له‌سه‌ر مه‌سه‌له‌ی نه‌وت كه خاڵی سه‌ره‌كی یه ڕێكبكه‌ون."\nئه‌و په‌رله‌مانتاره كوره سه‌باره‌ت به پێشبینی بۆ ڕێككه‌وتنی نێوان هه‌رێم و به‌غداد ده‌ڵێت" ناتوانم بڵێم ڕه‌ش بینم به‌ڵام ئه‌وه‌ی كه من قسه‌م له‌گه‌ڵدا كردوون له سیاسیه‌كانی عێراق و هه‌ندێك له سیاسیه‌كانی هه‌رێم ، ماوه‌ی نێوانیان دووره وه سه‌قفی داواكاری هه‌ردوو لایان به‌رزه و قابیلی جێبه‌جێكردن نییه، هه‌رێمی كوردستان داوای زیاتر له 600 ملیار دینار ده‌كات وه عێراقیش ئه‌و بڕه پاره‌یه به زۆر ده‌زانێت له‌به‌رامبه‌ر ڕاده‌ستكردنی نه‌وت و خاڵه گومرگیه‌كان."\nده‌قی وتووێژه‌كه‌ی ژیار له‌گه‌ڵ ئه‌حمه‌دی حاجی ڕه‌شید Aug 7/020


بۆچى ناوى ئاشتى هه‌ورامى ره‌وانه‌ى په‌رله‌مان نه‌كرا؟\n03:53 - 08/07/2019\nبۆچى ناوى ئاشتى هه‌ورامى ره‌وانه‌ى په‌رله‌مان نه‌كرا؟\nبه‌هۆی ناكۆكی نێچیرڤان بارزانی و مه‌سرور بارزانی، ره‌وانه‌كردنی ناوی ئاشتی هه‌ورامی بۆ په‌رله‌مانى كوردستان راگیرا، پەیسەر زانیاریی لەسەر چارەنوسی ئاشتی هەورامی و شێوازى مانه‌وه‌ى له پۆسته‌كه‌ى ئاشكراده‌كات.\nئه‌مڕۆ مه‌سرور بارزانی كاندیدی راسپێردراو بۆ پێكهێنانی كابینه‌ى نوێى حكومه‌ت، ناوی وه‌زیره‌كانی ره‌وانه‌ی په‌رله‌مانی كوردستان كرد، به‌ڵام ناوی ئاشتی هه‌ورامی له لیسته‌كه نه‌بینرا، هیچ كه‌سێكیش له‌بری ئاشتی هه‌ورامی بۆ وه‌زاره‌تی سامانه‌سروشتییه‌كانی هه‌رێم كاندید نه‌كرا.\nبه‌پێی ئه‌و زانیارییانه‌ی په‌یسه‌رپرێس له‌سه‌رچاوه‌یه‌كی ئاگاداره‌وه ده‌ستیكه‌وتووه، به‌هۆی ناكۆكی نێوان مه‌سرور بارزانی و نێچیرڤان بارزانی ناوی ئاشتی هه‌ورامی ره‌وانه‌ی په‌رله‌مان نه‌كراوه، پێده‌چێت تا رێككه‌وتنی له‌سه‌رده‌كرێت كه‌سێكی تر به‌وه‌كاله‌ت ئه‌و پۆسته به‌ڕێوه‌به‌رێت.\nئاشنا عه‌بدوڵا ئه‌ندامى فراكسیۆنى گۆڕان، له په‌رله‌مانى كوردستان به په‌یسه‌رپرێسى راگه‌یاند، پێشتر له‌لایه‌ن سه‌ركردایه‌تى گۆڕان-ه‌وه، فراكسیۆنه‌كه ئازادكراون له‌وه‌ى ده‌نگ به ئاشتى هه‌ورامى ده‌ده‌ن یاخودنا، به‌ڵام راى زاڵ له‌نێو فراكسیۆنه‌كه ئه‌وه‌بوو كه ده‌نگ به ئاشتى هه‌ورامى ناده‌ن ئه‌گه‌ر بێته نێو په‌رله‌مان.\nسه‌رچاوه‌یه‌ك له‌پارتی دیموكراتی كوردستان به په‌یسه‌رپرێس-ی راگه‌یاند، ئاشتی هه‌ورامی وه‌زیری سامانه‌سروشتییه‌كانی هه‌رێمى كوردستان، له‌ده‌ره‌وه‌ی وڵاته و دیار نییه بۆ رۆژی چوارشه‌ممه، كه متمانه به كابینه‌ی حكومه‌ت ده‌درێت ده‌گه‌ڕێته‌وه یان نا.\nسه‌رچاوه‌كه ده‌ڵێت ئه‌گه‌ر رێككه‌وتنی كۆتایی له‌سه‌ر پۆستی وه‌زیری سامانه‌سروشتیه‌كان بكرێت، ئه‌وه دوای گه‌ڕانه‌وه‌ی ئاشتی هه‌ورامی به‌جیا سیڤیه‌كه‌ی ره‌وانه‌ی ده‌سته‌ی سه‌رۆكایه‌تی په‌رله‌مان ده‌كرێت و ده‌سته‌ی سه‌رۆكایه‌تیش كاتێك دیاری ده‌كات بۆ ئه‌وه‌ی متمانه‌ی پێبدرێت.\nسه‌رچاوه‌كه گوتیشى، به‌دڵنیاییه‌وه له‌گه‌ڵ متمانه‌دان به كابینه‌ی حكومه‌ت متمانه‌ش به ئاشتی هه‌ورامی نادرێت. لای خۆیه‌وه سۆران عومه‌ر ئه‌ندامی په‌رله‌مانی كوردستان له‌فراكسیۆنی كۆمه‌ڵی ئیسلامی بۆ په‌یسه‌رپرێس گوتى"هه‌واڵێكی خۆشه كه ئاشتی هه‌ورامی ناوه‌كه‌ی بۆ وه‌رگرتنه‌وه‌ی وه‌زاره‌ت ره‌وانه‌ی په‌رله‌مان نه‌كراوه، هیوادارم له‌به‌رده‌م دادگابیبینم".\nعه‌بدوڵا عه‌بدولره‌حمان عه‌بدوڵا، ناسراو به‌ئاشتی هه‌ورامی له‌ساڵی (٢٠٠٦) وه وه‌زیری سامانه‌سروشتییه‌كانه، بڕیاریش بوو بۆئه‌م كابینه‌ی حكومه‌ت جارێكی تر كاندید بكرێته‌وه، دواى ئه‌وه توركیا داواى له پارتى كردبوو كه‌له‌م كابینه‌یه‌ش ئاشتى هه‌ورامى وه‌زیرى سامانه سروشتییه‌كان بێت.


📝 بەیاننامەی مەسعود حەیدەر ئەندامی لیژنەی دانوستانی کوردی بۆ پشکی هەرێم لە یاسای بودجەی 2017ی عێراق بەڵگەنامەکان\n📅 کاتی تۆمارکردن Dec 7 2016 9:28PM\n👁 ئەم بابەتە 7,025 جار بینراوە\nبەیاننامەی مسعود حەیدەر ئەندامی لیژنەی دانوستانی ک [ زۆرتر... 👁] ✖ ✖ ✖ 0 0 ✔ 89% ✍ هـ.ب. 7-12-2016 21:28:17\n👫 مەسعود حەیدەر حاجی رۆستەم کەسایەتییەکان\n📅 کاتی تۆمارکردن Feb 18 2010 2:34PM\n👁 ئەم بابەتە 9,972 جار بینراوە\nساڵ و شوێنی لەدایک بوون/ 1970 بڕوانامە/ ماستەر لە [ زۆرتر... 👁] ✖ ✖ 2 8 ✔ 99% ✍ هـ.ب. 18-2-2010 14:34:13\n📝 مەسعود حەیدەر: بەیاننامەیەک بۆ ڕای گشتی هەرێمی کوردستان بەڵگەنامەکان\n📅 کاتی تۆمارکردن Apr 27 2018 10:59AM\n👁 ئەم بابەتە 2,561 جار بینراوە\nلەماوەی رابردوو چەندین کۆبوونەوەمان ئەنجامدا زۆرتر [ زۆرتر... 👁] ✖ ✖ 0 2 ✔ 99% ✍ هـ.ب. 27-4-2018 10:59:04


لوبنان.. 16 کارمەندی بەندەری بەیروت ده‌ستگیركران\nله‌سه‌ر به قاچاخ بردنی نه‌وت، وه‌زاره‌تی سامانه سروشتییه‌كان وه‌ڵامى عێراق ده‌داته‌وه\nپوتین كاندید كراوه بۆ وه‌رگرتنی خه‌ڵاتی نۆبڵی ئاشتی 2021\nپارکی هەواری شار مه‌ترسی له‌سه‌ره‌و هه‌ڕه‌شه‌ى داخستنى ده‌كرێت\nهاتووچۆی سلێمانی: له روداوێکی هاتووچۆدا ٤ كه‌س گیانى له‌ده‌ستدا\nشەش پەرلەمانتاری گۆڕان سەرۆکایەتی نوێی فراکسیۆنەکەیان رەتدەکەنەوە\nوه‌زاره‌تى دارایی رێژه‌ى لێبڕینى موچه‌ى مانگى 4 دیاریده‌كات\nچین قه‌ده‌غەی گەشتکردنی لەسەر هاووڵاتیانی بیانی هەڵگرت\nئۆپۆزسیۆنی سعوودیە لە دەرەوەی وڵات پارتی سیاسی دامەزراند\nرێژەی یاسایی بۆ پرساندنی سەرۆکی حکومەتى هه‌رێم تەواو کرا\nنرخی زێڕ و دراوه‌كان لە بازاڕەکانی هەرێمى كوردستان\nhasan 07/08/2020 - 09:30 بڵاوکراوەتەوە لە هەواڵەكان\nلە چوارچێوەی لێکۆڵینەوە لە تەقینەوە بەهێزەکەی بەندەری بەیروت، 16 کارمەندی بەندەرەکە دەستگیرکران.\nلە چوارچێوەی لێکۆڵینەوە لە رووداوی تەقینەوە گەورەکەی بەندەری بەیروت، 16 کارمەندی بەندەرەکە دەستگیرکران.\nلە بەیاننامەیەکی دادگای سەربازییدا کە لە ئاژانسی هەواڵیی فەرمی لوبنان NNAدا بڵاوکراوەتەوە، ئاماژە بەوە کراوە کە لە چوارچێوەی ئەو لێکۆڵینەوەیەی لە رۆژی سێشەممەوە بەڕێوەدەچێت کە تەقینەوە گەورەکە رووی دا، 16 کارمەندی بەندەری بەیروت دەستگیرکراون.\nلە بەیاننامەکەدا ئاماژە بەوە کراوە کە لێکۆڵینەوەکە هەموو جۆرە کاریگەریەک دەگرێتەوە کە بوونە هۆی تەقینەوەکە و هاتووە ''لە چوارچێوەی لێکۆڵینەوەکەدا تا ئێستا لێدوانی بەڕێوەبەرانی دەستەی ئیداری بەندەری بەیروت و ئیدارەی گومرکی بەندەرەکە و ١٨ کارمەندی کۆگای ژمارە ١٢ی بەندەرەکە کە تەقینەوەکەی تیادا رووی دا، وەرگیراوە''.\nلە چواری ئابدا لە بەندەری بەیروت سەرەتا ئاگر لە کۆگای ژمارە ١٢ی بەندەرەکە کەوتەوە کە ماددەی تەقینەوەی تیادا هەڵگیرابوو، پاشان تەقینەوەیەکی زۆر بەهێز رووی دا کە هەموو بەیروتی هەژاند.\nوەزیری تەندروستیی لوبنان، حەسەن حەمەد ئاماژەی بەوە کردبوو کە ژمارەی ئەو کەسانەی لە تەقینەوەکەدا گیانیان لەدەستداوە بەرزبووەتەوە بۆ ١٣٥ کەس، هەروەها پێنج هەزار کەس برینداربوون و دەیانی دیکەیش بێ سەروشوێن بوون.\nحکوومەتی لوبنان رایگەیاند کە دەستی بە لێکۆڵینەوەیەک کردووە لەبارەی تەقینەوەکە کە پێنج رۆژ دەخایەنێت.\nدواترین لەلایەن hasan\nیه‌كگرتووی ئیسلامی نیوه‌ی باره لاره‌كه راستده‌كاته‌وه\nهەمیشه هاوڕێی نیوەڕێ\nجاستن ترۆدۆ: "شه‌پۆلی دووه‌می كۆرۆنا گه‌یشتە کەنەدا"\nئاسایشی شاره‌زور: چوار تۆمه‌تبار به‌تۆمه‌تی كێشانی ماده‌ی هۆشبه‌ر ده‌ستگیركران


کەس دژی سەربەخۆی کوردستان نەبو خۆیان نەبێت – ڕێژنە میدیا\nکەس دژی سەربەخۆی کوردستان نەبو خۆیان نەبێت\nئه‌یلول 25, 2019\t214 Views\nکێ حەزی بەدروستکردنی دوڵەت و یاسا و خۆشگوزرەرانی نیە و لەژێر ئاڵا کەیدا بەئازادانە بژی و خاوەن کارو ڕێز و پیشەی خۆیبێت، بێگومان هەر تاکێک عاقڵانە بیر بکاتەوە دەوڵەت و سەربەخۆی ئەوێت، بەڵام، ڕەشبینی تاکی کورد لەپێشوی ئەوکەسانە حوکمڕانی ئەم وڵاتەیان کردوە سەرچاوەی گرتبو، هەرتاکێک لێرە بیر لەشەڕی ناوخۆ و دزینی داهات و بردنی سەر ئەرز و ژێر ئەرزی سامانی ئەم وڵاتە دەکاتە وە دەوڵەتێکی لەبەرچاو دروست دەبێت،\nخۆی لەسەر شەقام دەبینێتەوە بەو مانایە توشی برسێتی و خەمۆکی و نائومێدی دەبێت، بیر لەوەدەکاتەوە ئێستا لەسەر خۆپیشاندان و ڕەخنەو نوسین لەم هەرێمەدا خەڵک دەڕفێنرێت، فەلاقەخانەی بۆدادەنرێت و دەکوژرێت، بیرلەوەدەکاتەوە لەسەر شکانی پەنجەرەیەک و هاوارکردنێک بەدەنگی بەرز لەسەر شەقام سورەکرێت لەخوێن، ئەبێت سبەی لەدەوڵەتێکدا چۆن مامەڵەیان لەگەڵبکرێت، بێگومان کەسانێک هەن ڕایان وایە ئامانە نابنەپێوەرێک بۆئەنجام نەدانی ڕیفراندۆم بەڵام، ئێمەکەهەموشتێکمان هەبو خاوەن فڕۆکەخانەو مەرز و بۆری نەوت و داهاتی ناوخۆ بوین، ئێمە کە لەدەرەوەو وەک دەوڵەتێک دەرەکەوتین و خاوەنی قورسای خۆمانبوین، زەویە داگیرکراوەکانمان لەشەڕی داعش بەڕۆح بەخشین و بریندار و بێ سەروشوێن بونی هەزاران پێشمەرگەی هەژار و نیشتمان پەروەر بەدەست هێنا،\nبۆچی وامانکرد بەدەستی خۆمان ئاولەگۆزەی شکاو بکەین و چاوەڕونی پڕبونی بین! خۆ دونیا لەسەر ئەنجام نەدانی ڕیفراندۆم کۆکبون بەنیوەی کوردیشەوە داوای دواخستنیاندەکرد هاواریانەکرد ئەم قۆناغە قۆناغی ڕیفراندۆم نیە زیانی زیاترە لەسود چ پاڵنەرێک بو وای لە(بەرزانی) کرد پەنجە ڕاوەشێنێت و حساب بۆ ڕەئی یەک کەس نەکات، لەوحەقیقەتە مناڵانە تێنەگەیشتین بۆچی پارتی ویستی تاپۆی سەربەخۆی بەناوی خۆیانەوە بکەن، تاکار گەشت بەتەسلیم کردنی نیوەی خاک و بەشەهیددانی دەیان کوڕە هەژار،\nدواتریش بەکزوڵیەوە داوای گفتوگۆیانکرد لەسەرکردەکانی عێراق! لەگەڵ هەمو ئەمانەشدا بەهەر وەسیلەیەک بێت ڕیفراندۆم دەنگی پێویستی هێنا حیکمەت لەبێدەنگ بونی ئێوە چیە؟ بۆئێستا تەنها یادکردنەوەتان بۆماوەتەوەبەوهەمو دۆڕاندنەتانەوە، گەر بڕیار وابێت ئەنجامدانی ڕیفراندۆم بۆئامانجەکەی خۆی نەبوبێت، بۆ شکۆی پیشمەرگە و تاک و خاکتان شکاند\nبەئەنجامدانی ڕیفراندۆم ئەو حەقیقەتەی لا ڕونکردینەوە کە هەر لەپەنجە ڕاوەشاندنەکەی( مسعود بەرزانی) و بەڵێکەی (عمری سەید علی) بەتەواوی ئەوکەسانەی ئێستا لەساحەکەدان بەسەرکردە تەماشا دەکرێن، هیچ پێشبینی و دوربینیان نیە بۆ داهاتوی ئەم وڵاتە بەکەڵکی سەرکردایەتیکردن نایەن، چونکە جگە لەبەرژەوەندی خۆیان و حیزبەکانیان شتێکی باشیان تائێستا نەکردوە کەلەبەرژەوەندی خاک و خەڵک.\nبەهۆی بەرزبونەوەی پلەی گەرما دەبێت ئەم ڕێنمایانە بزانیت\nئافرەتى کەم خەو شەڕانییە\nبەشێكی زۆری بەشداربوانی راپرسییەك دژی سیاسەتەكانی ترەمپن لە بارەی كۆچبەرانەوە


هانا عەلی : من ژنێكی ده‌ستكاری كراوم . – WTARIKURD\nمن جۆره ژنێكم موو به مووی ژیانم ده‌ستلێدراوه ، هیچ گۆشه‌یه‌كم نیه ، نه‌فره‌تی لێ نه‌كرابێت . هیچ كاتێكم نیه به‌ر له‌عنه‌ته‌ی دین و كۆمه‌ڵگاو پیاو نه‌درابێت .\nمن ژنێكم به ده‌ستلێدان گه‌وره بووم ، ڕۆژ و مانگ و ساڵم تێپه‌ڕاند و له گه‌ڵ هه‌ر ده‌ستكاری كردنێكمدا ، هاوارێكم كرد ، له گه‌ڵ هه‌ر نه‌فره‌تێكدا، بستێك باڵام كرد ، له هه‌ر له‌حزه‌یه‌كی ده‌ست بۆ هێنانم، من كلتوورێكم ژێر پێ نا .\nله ماوه‌ی ٣٤ ساڵی ته‌مه‌نمدا به دڵنیایه‌وه ٣٠ ساڵیم له بیره و له ماوه‌ی ئه‌و سی ساڵه‌دا ، ڕۆژێكم نیه ده‌ستكاری نه‌كرابم . ده‌ستكاری جه‌سته‌م ، هزرم ، ناوم . ده‌ست بۆ بردنی ڕۆحم و گیانم ، ژیانم .\nده‌ستكاری كردنی ژنێتیم ، له هه‌موو شوێنێك بینی ، له هه‌موو ماڵێكدا له‌مس كرد ، له هه‌موو به‌رنامه‌یه‌كی تیڤیدا تووڕه‌ی كردم ، له هه‌موو مزگه‌وتێكدا ، هێنامیه قیژه كردن .\nده‌ست لێدانی جه‌سته‌ی ژنم له لایه‌ن هه‌موو پیاوێكه‌وه به‌دی كرد ، له هه‌موو ته‌مه‌نێكدا هه‌ستم پێ كرد ، هه‌ر له له به‌ر كردنی بیجامه‌یه‌كی درێژ له ژێر ماكسیه‌وه بۆ ئه‌وه‌ی سێگۆشه‌ی نێوان ڕان ده‌رنه‌كه‌وێت ، تا ده‌ست لێدانی سینگ و مه‌مكی كچان له لایه‌ن مام و خاڵ و پیاوی نێو خێزانه‌كان ، له ژێر ناوی ” سوعبه‌ت و گاڵته ” .\nده‌ستكاری كردنی ئه‌خلاقی ئینسانی ژن و شین و مۆر كردنه‌وه‌ی جه‌سته‌ی ژنم هه‌میشه بینی و كه‌س نه‌یوت بۆ ؟! سه‌دان جار قریشكه‌ی كچه دراوسێم بێست و هه‌موو هه‌ر وتیان ئه‌وه كێشه‌ی خێزانیه ! سه‌دان كه‌ڕه‌ت ژنم بینی ته‌ڵاق دراو ، وتیان قه‌حپه‌یه‌و ئابڕووی باوك و براكه‌ی بردووه‌و قابیلی كوشتنه ! هه‌واڵی سوتاندن و كوشتنی هه‌زاران ژنم بیست و مێدیایی سمێڵ زلی نیشتمان ناوی قاتلێكی بڵاو نه‌كرده‌وه ، سیاسیه‌كم نه‌بینی و بێته سه‌ر جاده‌و بڵێ ئه‌رێ بێئه‌خلاقی تا كه‌ی ؟!\nژن هه‌ر ده‌ستكاری كراو هه‌ركات ده‌ستی به‌رز كردبێته‌وه سه‌دان فیشه‌كی پێوه نراوه ، هه‌رگێز نه‌مبینی سه‌رۆكی وڵاته‌كه‌م پێنج خوله‌ك بێزاری خۆی ده‌رببڕێت ! هیچ كات نه‌مبینی حكوومه‌ته‌كه‌م وێنه‌كه‌ی وڵاتم ، له شوێن خۆی ڕاست ببێته‌وه .\nئەبوبەکر جاف : بنەمای ئیمانانسییانەی دەسەڵات .


لیبیا گۆڕه‌پانی شه‌ڕی ناڕاسته‌وخۆی تورکیا و سعوودیا | Rwmal | ڕووماڵ\nده‌ستپێك ڕاپۆرت لیبیا گۆڕه‌پانی شه‌ڕی ناڕاسته‌وخۆی تورکیا و سعوودیا\nلیبیا گۆڕه‌پانی شه‌ڕی ناڕاسته‌وخۆی تورکیا و سعوودیا\nتورکیا چالاکانه له شه‌ڕی ناوخۆیی لیبیا ده‌بینرێت. سه‌رۆک کۆماری تورکیا به ئاشکرا خۆی له ڕووبه‌ڕووبوونه‌وه‌ی ژنڕاڵ حه‌فته‌ره‌وه ده‌بینێت که له لایه‌ن میسر و سه‌عوودیاوه پاڵپشتی ده‌کرێت. مه‌ترسی شه‌ڕی ناڕاسته‌وخۆی نێوان تورکیا و سه‌عوودیا له لیبیا زیاتر بووه، ئه‌و شه‌ڕه‌ی که له ڕاستیدا شه‌ڕی هه‌ژموونی ئه‌وانه له ناوچه‌که.\nبه پاڵپشتی ڕه‌جه‌ب ته‌یب ئه‌ردۆغان له فائیز سراج سه‌رۆکی حکومه‌تی نیشتمانی لیبیا و ڕووبه‌ڕووبوونه‌وه‌ی خه‌لیفه حه‌فته‌ر که له لایه‌ن سعوودیاوه پاڵپشتی ده‌کرێت، مه‌ترسی شه‌ڕی ناڕاسته‌وخۆی نێوان ئه‌نکه‌ره و ڕیاز له ئارادایه.\nئه‌ردۆغان دوایین براوه‌ی خه‌ڵاتی نێوده‌وڵه‌تی قه‌زافییه بۆ مافه‌کانی مرۆڤ.\nناوبراو له ساڵی 2010 وه‌ک سه‌رۆک وه‌زیرانی ئه‌و کاته‌ی تورکیا ئه‌م خه‌ڵاته‌ی له مه‌عمه‌ر قه‌زافی دیکتاتۆری ئه‌و کاته‌ی لیبیا وه‌رگرت. ساڵی دوایی ده‌سه‌ڵاته‌که‌ی قه‌زافی ڕووخا.\nسه‌ره‌ڕای ئه‌وه‌ی که تورکیا به ڕووخانی ده‌سه‌ڵاته‌که‌ی قه‌زافی یه‌کێک له هاوپه‌یمانه‌کانی خۆیی له ده‌ستدا به‌ڵام هه‌موو هه‌وڵێکی بۆ جێگیربوونی پێگه‌ی ئه‌نکه‌ره له‌م وڵاته‌دا به کار هێنا. کۆمپانیاکانی تورکیا له گه‌ڵ حکومه‌تی ته‌رابلۆس له سه‌ر چه‌ندین پرۆژه‌ی گرنگ به بڕی 18 ملیار دۆلار گه‌یشتنه ڕێکه‌وتن.\nبه‌ڵام حکومه‌تی نیشتمانی لیبیا که له لایه‌ن کۆمه‌ڵگای نێوده‌وڵه‌تییه‌وه به فه‌رمی ناسراوه، له دۆخێکی ناسه‌قامگیردایه. ساڵانێکه که خه‌لیفه حه‌فته‌ر به سوپاکه‌یه‌وه که به سوپای نیشتمانی لیبیا ناسراوه، کۆنتڕۆڵی ڕۆژهه‌ڵاتی ئه‌م وڵاته و شاری بنغازیی کردووه.\nحه‌فته‌ر له سه‌ره‌تای ئه‌مساڵ به پاڵپشتی سه‌عوودیا و چه‌ند وڵاتێکی ڕۆژئاوا هێرشه‌کانی به ئامانجی ڕووخانی حکومه‌تی لیبیا له ته‌رابلۆس ده‌ستپێکرد.\nژنڕاڵ حه‌فته‌ر و هاوپه‌یمانه‌کانی وه‌ک سعوودیا، ئیمارات و میسر ده‌ڵێن که فائیز سراج سه‌رۆکی حکومه‌تی نیشتمانی لیبیا که‌سێکی سه‌ر به ئیخوانه‌کانه که خاڵی هاوبه‌شی زۆری له گه‌ڵ ئه‌ردۆغان هه‌یه.\nیه‌کێتی ئه‌ورووپاش به‌رده‌وام پاڵپشتی خۆیی بۆ حکومه‌ته‌که‌ی سراج ڕاگه‌یاندووه.\nله کاتی هێرشه‌کانی حه‌فته‌ر بۆ ته‌رابلۆس، حکومه‌ت چه‌ندین تانکی بۆ به‌رگری له شاره‌که به کار هێنا که ده‌وترێت له لایه‌ن تورکیاوه بۆ ئه‌م وڵاته نێردراوه. ئه‌مه‌ش له ئه‌گه‌ری سه‌لماندنی ده‌توانێت پێشێلکردنی گه‌مارۆی سه‌ربازی سه‌ر ئه‌م وڵاته له لایه‌ن نه‌ته‌وه یه‌کگرتووه‌کانه‌وه بێت. ئه‌مرووڵا ئیشلر نێرده‌ی تایبه‌تی تورکیا بۆ کاروباری لیبیا ناردنی چه‌ک و که‌ره‌سته‌ی سه‌ربازیی بۆ ئه‌م وڵاته به درۆ خستووه‌ته‌وه به‌ڵام ئه‌ردۆغان ده‌ڵێت به هه‌ر شێوازێک پاڵپشتی له حکومه‌تی نیشتمانی لیبیا ده‌که‌ین.\nتورکیا لیبیا وه‌ک دراوسێی خۆی ده‌زانێت. که‌ناراوه‌کانی هه‌ر دوو وڵات که دوورگه‌یه‌کی یۆنانی که‌وتووه‌ته ناوه‌ڕاست، نزیکه‌ی 600 کیلۆمه‌تر مه‌ودای نێوانیانه به‌ڵام ئه‌نکه‌ره ده‌یه‌وێت به ئامانجی دۆزینه‌وه‌ی سه‌رچاوه‌کانی وزه، کۆنتڕۆڵی ئه‌و ناوچه‌یه له ده‌ست بگرێت. بۆ وه‌ها ئامانجێک رۆڵی لیبیا کاریگه‌ر ده‌بێت.\nمه‌ترسی شه‌ڕی ناڕاسته‌وخۆی ئه‌نکه‌ره و ڕیاز:\nئه‌ردۆغان له‌م قۆناغه‌ی شه‌ڕی ناوخۆیی لیبیا هیوای به سه‌رکه‌وتنی سراج هه‌یه. ئه‌و ماوه‌یه‌کی پێش ئێستا له شاری ئه‌سته‌نبووڵ پێشوازیی له سه‌رۆکی حکومه‌تی نیشتمانی لیبیا کردووه.\nسه‌رۆک کۆماری تورکیا خه‌لیفه حه‌فته‌ری وه‌ک چه‌ته‌یه‌کی ده‌ریایی ناو بردووه. هێزه‌کانی سه‌ر به خه‌لیفه له‌م ماوه‌یه‌دا 6 هاووڵاتی تورکیایان ده‌ستبه‌سه‌ر کرد به‌ڵام کاتێک هه‌ڕه‌شه‌کانی ئه‌نکه‌ره به‌وان گه‌یشت، ئه‌و که‌سانه له لایه‌ن حه‌فته‌ره‌وه ئازاد کران.\nئه‌نکه‌ره هاوکات له لیبیا شه‌ڕی ڕیازیش ده‌کات. دۆخی ئێستای لیبیا مه‌ترسی شه‌ڕی ناڕاسته‌وخۆی نێوان تورکیا و سعوودیای پێوه ده‌بینرێت. تورکیا له لایه‌ک و میسر و سعوودیاش له لایه‌کی دیکه‌ی ئه‌م شه‌ڕه‌وه ده‌بینرێن. ئه‌م ململانێش لانیکه‌م له کاتی تیرۆری جه‌مال خاشقچی ڕۆژنامه‌نووسه ڕه‌خنه‌گره‌که‌ی سعوودیا زیاتر و ئاشکراتر بووه.\nئه‌ردۆغان دۆسیه‌ی تیرۆری خاشقچی له دژی جێنشینی سعوودیا به کار دێنێت که ده‌وترێت ده‌ستی له‌و تاوانه‌دا هه‌بووه. پێده‌چێت ئێستا لیبیا بووه‌ته گۆڕه‌پانی ململانێکانی ئه‌ردۆغان و بن سه‌لمان که له ڕاستیدا شه‌ڕی زیاتربوونی هه‌ژموونی ئه‌و وڵاتانه‌یه له ناوچه‌که.\nله میسر و له پاش کوده‌تا سه‌ربازییه‌که‌ی ساڵی 2013 حکومه‌تێک ده‌بینرێت که تورکیا به دوژمنی خۆی ده‌زانێت.\nبه‌ڵام دۆخی لیبیا تا ڕاده‌یه‌ک به دڵی ئه‌ردۆغانه. هێزه سه‌ربازییه‌کانی سه‌ر به سه‌رۆک وه‌زیرانی لیبیا تا ئێستا ڕووبه‌ڕووی هێرشی هێزه‌کانی حه‌فته‌ر بوونه‌ته‌وه. ئه‌وان له هێرشی سه‌ر پایته‌خت سه‌رکه‌وتوو نه‌بوون و چه‌شنێک له هاوسه‌نگی هێز له نێوان هه‌ر دوو لایه‌نی شه‌ڕی ناوخۆیی لیبیا ده‌بینرێت. بۆ تورکیاش ئه‌مه هه‌واڵێکی باشه./.


مامۆستایەكی زانكۆی پۆلیتەكنیكی سلێمانی بانگهێشت دەكرێت بۆ هەڵسەنگاندنی پڕۆژەكانی دەزگای توێژینەوە و داهێنانی بەریتانی – زانکۆی پۆلیتەکنیکی سلێمانی\nمامۆستایەكی زانكۆی پۆلیتەكنیكی سلێمانی بانگهێشت دەكرێت بۆ هەڵسەنگاندنی پڕۆژەكانی دەزگای توێژینەوە و داهێنانی بەریتانی\nلە نوێترین چالاكی نێودەوڵەتیدا، د.ڕۆژین كەمال محەمەد ئەمین دامەزرێنەر و سەرۆكی گرووپی توێژینەوەی كەلەپووری كلتووری دیجیتاڵی لە سەنتەری توێژینەوە و مامۆستا لە بەشی پلانسازی شار لە كۆلێجی تەكنیكی ئەندازیاری زانكۆی پۆلیتەكنیكی سلێمانی، لەلایەن دەزگای توێژینەوە و داهێنانی بەڕیتانییەوە بانگهێشت دەكرێت بۆ كۆبوونەوەی پانێلێكی هەڵسەنگاندنی دەزگاكە وەك هەڵسەنگێنەری نێودەوڵەتی كە لە شاری برۆكسلی پەیتەختی بەلجیكا بەڕێوەدەچێت.\nشایەنی باسە دەزگای توێژینەوە و داهێنانی بەڕیتانی گەورەترین دەزگای فەندی توێژینەوەی بەڕیتانییە كە كۆكەرەوەی 8 ئەنجومەنە توێژینەوە سەرەكییەكەی بەڕیتانیاییە بۆ زانستە پراكتیكی و مرۆڤایەتییەكان و بودجەی دەزگاكە نزیكەی ٧ بلیۆن پاوەندی ئیستەرلینیە كە لەلایەن حكومەتی بەڕیتانیاوە دابین دەكرێت، بودجەی سەفەركردن و مانەوەی د.رۆژین كەمال و گشت ئەندامە هەڵسەنگێنەرەكان لەلایەن دەزگا بەڕیتانیەكەوە دابینكراوە.\nبانگهێشتكردن و بەشداریكردنی مامۆستاكەی زانكۆی پۆلیتەكنیكی سلێمانی لە هەڵسەنگاندنی پڕۆپۆزەڵی پڕۆژە گەورەكانی بەرزترین دەزگای توێژینەوە و فەندی بەڕیتانیا، شایەتی رۆڵ و چالاكی مامۆستاكەی زانكۆی پۆلیتەكنیكی سلێمانی لەسەر ئاستی نێودەوڵەتی.\nبەوێنە: دەستپێکی دیداری نێو دەوڵەتی سلێمانی بۆ میدیا بەناونیشانی (میدیای قەیران و قەیرانی میدیا) کە زانکۆی پۆلیتەکنیکی سلێمانی سازی کردووە٫\nخه‌می باڵنده‌یه‌ك خوێندكاران نیگه‌ران ده‌كات


"له‌دوای 31 ساڵ له كیمیابارانی هه‌ڵه‌بجه، هێشتا برینه‌كانی ساڕێژ نه‌بوون"\nمه‌ڵبه‌ندی یه‌كی هه‌ڵه‌بجه‌ی كۆمه‌ڵی ئیسلامی، به بۆنه‌ی ( 31) مین ساڵیادی كیمیابارانی هه‌ڵه‌بجه به‌یاننامه‌یه‌كی بلاَوكرده‌وه كه ئه‌مه ده‌قه‌كه‌یه‌تی:-\n[ هه‌ڵه‌بجه سومبولی فه‌رامۆشكراوی نیشتمانێك]\nله (31) مین ساڵیادی كیمیابارانی هه‌ڵه‌بجه و شاره‌زوور و هه‌ورامان به‌ده‌ستی ڕژێمی گۆڕبه‌گۆڕی (بعس)ی فاشی پارێزگای هه‌ڵه‌بجه هێشتا برینه‌كانی ساڕێژ نه‌بوون و له دوای (31) ساڵ ئینجا نه‌خۆشخانه‌یه‌كی تایبه‌ت به‌كیمیاباران بۆ هه‌ڵه‌بجه ده‌كرێته‌وه، ئومێده‌وارین پێداویستیه‌كانی ئه‌و نه‌خۆشخانه‌یه (31) ساڵی تری پێ نه‌چێت.\nله سه‌روبه‌ندی ئه‌م یاده‌دا ئومێدی كۆتایی نه‌هامه‌تییه‌كان ده‌خوازین بۆ ئه‌م پارێزگایه، هیوادارین هه‌وڵی جدی تر بدرێ بۆ سۆراغی ونبووه‌كان، گرنگی زیاتر بدرێ به بریندارانی چه‌كی كیمیاوی، هه‌وڵی جدی بدرێ بۆ قه‌ره‌بووی زیان لێكه‌وتووان، هه‌وڵی ئاوه‌دانی ئه‌م پارێزگایه بدرێ له‌ڕووی بازرگانی و كشتوكاڵی و گه‌شتیاریه‌وه.\nتوێژینه‌وه‌ی زیاتر بكرێ له‌سه‌ر ژینگه‌ی ده‌ڤه‌ره‌كه، هه‌وڵی جددی بدرێ بۆ كردنه‌وه‌ی مه‌رزی بازرگانی و گه‌شتیاری له‌گه‌ڵ وڵاتی ئێران، پێگه ئیداریه‌كانی ئه‌م پارێزگایه ته‌واو به‌هێز بكرێن، داوا ده‌كه‌ین هه‌موومان یه‌ك هه‌ڵوێست بین له‌خزمه‌ت به‌م پارێزگایه، كۆده‌نگ بین له‌سه‌ر مافه‌كانمان له‌م پارێزگایه‌دا.\nداوا له نوێنه‌رانی كورد ده‌كه‌ین له حكومه‌تی ناوه‌ند هه‌روه‌كو چۆن به‌ڕۆحیه‌تی تیمێك هه‌وڵی بوجه‌یان دا بۆ دانیشتوانی هه‌رێم به‌هه‌مان شێوه داكۆكی له مه‌زڵومیه‌تی هه‌ڵه‌بجه بكه‌ن.\nداواشمان له حكومه‌ت و په‌رله‌مانی هه‌رێم ئه‌وه‌یه له‌ئاستی كاره‌ساتباری هه‌ڵه‌بجه بڕیارو ڕاسپارده‌یان هه‌بێ له‌ماوه‌ی چوارساڵی داهاتودا.\nجارێكی تر سڵاو له ڕۆحی پاكی شه‌هیدان، به ئومێدی ساڕێژبوونی برینی برینداران و به‌ركه‌وتووانی چه‌كی كیمیاوی، سه‌ربه‌رزی و شكۆداری بۆ خه‌ڵكی سه‌ربه‌رزی پارێزگای هه‌ڵه‌بجه.


زایینی: ١٢-٠١-٢٠١٤ - هەتاوی: ١٣٩٢/١٠/٢٢ - ٠٩:٥٣ تاران قه‌باره‌ی فۆنت:\nکوردستان میدیا: بەبۆنەی لە دایک بوونی حەزرەتی محەممەد پێغەمبەری ئیسلام، بەڕێز مستەفا هیجری پەیامێکی پیرۆزبایی بڵاو کردەوە.\nبەبۆنەی ساڵڕۆژی لە دایک بوونی پێغەمبەری موسولمانان حەزرەتی محەممەد (دروودی خوای لێ‌بێ) پیرۆزبایی گەرمی خۆم ئاراستەی هەموو موسولمانان و بە تایبەتی خوشک و برا کوردە موسولمانەکانمان لە کوردستانی ئێران دەکەم.\nبە هیوای ئەوەی پەیڕەوانی ئایینی ئیسلام و هەموو ئایینەکانی دیکە لە ئاشتی و برایەتیدا بژین و هەموو لایەک رێز دابنێن بۆ بیروباوەڕی ئایینی یەکتر.


مستەفا کازمی، سەرۆکوەزیرانی عێراق بە سەرۆکایەتی شاندێکی باڵا بەغدای پایتەختی بەجێھێشت و بەرەو ئەمریکا بەڕێکەوت.\nنوسینگەی ڕاگەیاندنی سەرۆکوەزیرانی عێراق لە ڕاگەیەنراوێکدا (25ی تەموزی 2021) ئاماژەی بەوەداوە کە سەردانەکەی مستەفا کازمی بۆ ئەمریکا ماوەی چەند ڕۆژێک دەخایەنێت کە لە میانیدا پەیوەندییەکانی عێراق و ئەمریکا لە بوارە جیاجیاکاندا و پرسە دووقۆڵییەکان کە جێگەی بایەخی ھاوبەشی ھەردوولان لەگەڵ بەرپرسانی ئەو وڵاتە تاوتوێ دەکات.\nبەپێی ڕاگەیەنراوەکە سەرۆکوەزیرانی عێراق، مستەفا کازمی بەرلەوەی بەرەو ئەمریکا بەڕێبکەوێت رایگەیاندووە، سەردانەکەی لە چوارچێوەی ھەوڵەکانی عێراق ئەنجام دەدات بۆ پتەوترکردنی پەیوەندییەکان لەگەڵ ئەمریکا کە لەسەر بنەمای رێزگرتن و ھاریکاری دووقۆڵیی لە بوارە جیاجیاکاندا بنیاتنراوە.\nھەروەھا ئەوەیش خراوەتەڕوو کە مستەفا کازمی باسی لەو ھەوڵە دوورودرێژانە کردووە کە لە میانی دانیشتنەکانی گفتۆگۆی ستراتیجیی بۆ رێکخستنی پەیوەندی ئەمنیی لەنێوان ھەردوو وڵات لەسەر بنەمای بەرژەوەندی نیشتمانیی عێراق دروان.\n’’بەلەمێکی دیکە بە ژمارەیەک کۆچبەرەوە لە دەریای ئیجەدا ژێر ئاو کەوت’’\n2021.07.30 - 10:11


فەتوایەكی سەیر.. ئەگەر پیاوان بە گوێی ژنەكانیان نەكەن چییە؟\nد. مەبرووك عەتییە بانگخوازی ناوداری میسڕ\n:: PM:05:16:22/06/2022 \nبەهۆی فتوا سەیرەكانی دژی ژنان لە میسڕ چەندان هشتاگ بەرانبەر دادگایی و ڕاگرتنی لە كاری ئاینی بۆ د.مەبرووك عەتییە دەرچووە، لەگەڵ ئەوەیش تا ئێستە حكوومەتی ئەو وڵاتە و ئەزهەریش هیچ ڕوونكردنەوەیان نەداوە، ڕێكخراوەكانی مافی مرۆڤ و ژنانیش بەو قسە دڵتەنگن و داوای سزادانی ئەو بانگخوازە ئیسلامییە دەدەن.\nدوای ئەوەی د.مەبرووك عەتییە لە چاوپێكەوتنێكی تەلەڤزیۆنیدا دەردەكەوێت و پێشكەشكارەكە پرسیارێكی ئاڕاستە دەكات كە پیاوان چۆن بەدەنگ گازاندە و گلەیی خانمەكانیانەوە بچن، ئەویش گوتی، "خانمان گلەییەكانیان زێدەڕۆیی تێیدایە بۆیە بە گوێشیان نەكەی گوناهبار نابیت"، هەروەها لە درێژەی قسەكانی گوتی "ئەوەی وتم لەسەرەوە دەكرێت وەك فتوایەكیش سەیری بكرێت".\nدوای بەرنامەكە چەندان هاشتاگ دژی لەلایەن خانمانی میسڕ و ڕێكخراوەكانی مافی مرۆڤەوە بڵاو كرایەوە، داوایش دەكەن بەزووترین كات ئەو بانگخوازە ئیسلامییە لەكارەكانی ڕابگیرێت و قەدەغەی هاتنە سەرتەلەڤزیۆنی دەركەوتنی لێ بكرێت، چونكە مەترسی دەخاتە سەر خانمان.\nمەبرووك عەتییە سەیرترین فەتواكانی كە دەنگدانەوەی لە میسڕ و جیهانی ئیسلامی دروست كردووە ئەوانەن، /دروست نییە ژن شەو لە ماڵی باوكی بەسەر ببات یان بمێنێتەوە كە مێردی خۆی هەیە، جنێودان و شاهێدی درۆ ڕۆژوو بەتاڵ ناكاتەوە، خانمان گلەییەكانیان زێدەڕۆیی تێیدایە، لەكاتی بە گوێ نەكردنی ژنەكانتان بۆ سەرجێی دەكرێت لێیان بدەن.\nمەبرووك عەتییە لە ساڵی 1958 لە شاری مەنۆفیا لە دایك بووە، بانگخواز و ئەكادیمی ناوداری میسڕییە، زوو پێوەندی بە ئەزهەرەوە كردووە، لە ساڵی 1989 بڕوانامەی دكتۆرای بە پلەی یەكەم لە زانكۆی قاهیرە بەدەستهێناوە، ئێستە سەرۆكی بەشی توێژینەوەی ئیسلامییە لە زانكۆی ئەزهەر و پێش ئەوەش دكتۆر بووە لە زانكۆی ئیمام محەمەد ئیبن سعوود - شا خالید - لە شاری ئەبها لە سعوودییە، لە بنەڕەتدا هەڵگری بەكالۆریۆسی شەریعەت و یاسایە لە بەشی شەریعەتی ئیسلامیی لە فاكەڵتی شەریعەت و یاسا لە زانكۆی ئەزهه‌ر.


☂ ژنانی گەنجی تێکۆشەر | 🏷 پول: پارت و رێکخراو | زمانێ بابەتی: 🏳 کوردیی ناوەڕاست\n🚩 رێکخراو 👩 ژنان\n➕ ئەڤ بابەتە ژ لایێ: (هاوڕێ باخەوان) ل: Dec 23 2016 11:50AM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Dec 23 2016 12:41PM هاتیە ڕاست ڤەکرن\n👁 ئەڤ بابەتە 1,906 جار هاتیە دیتن\n📷 فایلا وێنەیی 1.0.1 10 KB Dec 23 2016 11:50AM هاوڕێ باخەوان\n1. 👁 ژنانی گەنجی تێکۆشەر: دەبینە هاوار و دەنگی ئەو ژنانەی کە بێدەنگن\n2. 👁 یەکێتیی ژنانی گەنج: ئازادیی ژنانی جیهان بە بەرزکردنەوەی ئاستی تێکۆشان بەدی دێت\n📝 ژنانی گەنجی تێکۆشەر: دەبینە هاوار و دەنگی ئەو ژنانەی کە بێدەنگن | 🏷 پول: بەلگەنامە | زمانێ بابەتی: 🏳 کوردیی ناوەڕاست\n 📡 | 🏳 کوردیی ناوەڕاست | ماڵپەری رۆژنیوز - 07-03-2020\n➕ ئەڤ بابەتە ژ لایێ: (بەناز جۆڵا) ل: Mar 7 2020 6:49PM هاتیە تومارکرن\n✍ ئەڤ بابەتە بو دویماهیک جار ژ لایێ: (هاوڕێ باخەوان)ڤە: Mar 7 2020 6:51PM هاتیە ڕاست ڤەکرن\n👁 ئەڤ بابەتە 18 جار هاتیە دیتن\n☂ ڕێکخراوی ژنانی گەنجی تێکۆشەر | 🏷 پول: پارت و رێکخراو | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (هاوڕێ باخەوان) ل: Dec 9 2017 4:26PM هاتیە تومارکرن\n✍ ئەڤ بابەتە بو دویماهیک جار ژ لایێ: (بەناز جۆڵا)ڤە: Dec 12 2017 9:42AM هاتیە ڕاست ڤەکرن\n| دروستکرنا لاپەری 8,782 چرکە!


کوشتنی قاسم سلێمانی و مەهدی موهەندیس یەک لەو پێشهاتە مەترسیدارانەبوو کە دوو رۆژ بەرلە کوشتنیان، سەرۆکی هەرێم نێچیرڤان بارزانی پێشبینی کردوو حکومەتی عێراقی لە دۆخێکی وەها ترسناک ئاگادارکردەوە، کە نابێ بەهیچ شێوەک هێرش بکەنە سەر باڵوێزخانەی ئەمریکا، ئەگەرنا باجەکەی قورس دەبێت، ئێستاش ئێمە لە سەردەمی دوای قاسم سلێمانی دەژین، کە هیچ لە و کاتانە ناچی کە سلێمانی حاکمی کردەنی عێراق بوو، پێویستی بە جۆرێکی جیاوازتر لە سیاسەت کردن هەیە لە عێراق، دۆخەکە سەبارەت بە ئێران وەک خۆیەتی و سلێمانی نا ئاقانی، زۆر لە دۆخەکە ناگۆڕێ، بەڵام بۆ عێراق دۆخەکە وانییە، ئایا لە دوای ئەم رووداوانە دەسەڵاتدارانی عێراق دۆخەکە هێوردەکەنەوە یان ئاڵۆزتری دەکەن؟ ئاماژەکان دیارن کە دۆخەکە ئاڵۆزتر دەبێ، چونکە ناتوانن رێ لەو میلیشیانە بگرن بۆ هێرش کردنە سەر بەرژەوەندیەکانی ئەمەریکا.\nلەوەش زیاتر هەوڵدەدەن لە رێگای پەرلەمانەوە بڕیاری دەرکردنی هێزەکانی ئەمریکا بدەن، و رێكکەوتنی ستراتیجی و ئەمنیش هەلبوەشێننەوە، هەرچەندە دەسەڵاتدارانی بەغدا چیتر لە دۆخێکدا نیین بتوانن بە ناوی گەلەوە بڕیاربدەن، چونکە دوای خۆپیشاندانەکان دەرکەوت شیعەکانیشیان لەگەڵ نیین، نەک هەر کوردوو سوننە، بۆیە دەکەونە بەردەم دوو بژاردە، یەک لە یەکیان تاڵترە، بەڵام بەپێی ئەوپێدراوانەی لەبەر دەستن.\nئەوان لەسەر سیاسەتی ئێستایان بەردەوام دەبن، چونکە دوای ئەو هەموو خوێن رشتنە ناتوانن لە گەڵ شەقام ئاشت ببنەوە، بۆیە زیاتر هەوڵی ئاڵۆزکردنی دۆخەکە دەدەن بە ئاراستەی سیاسەتی ئێران، چونکە ئەو میلیشیانە راستەوخۆ فەرمان لە تاران وەردەگرن، تارانیش لەو رۆژانەی داهاتوو هەوڵی تۆڵەکردنەوە دەدات، هەرنەبێ بۆرای گشتی ئەبێ هەنگاوێک بهاوێژن، بۆ لێدانی راستەوحۆی هێزەکانی ئەمریکا یان لێدان لە بەرژەوەندی و هاوپەیمانەکانی، هەرچەندە ئەمریکا دەستەوەستان ناوەستێ و بەرەنگاریان دەبێتەوە، لە کاتی کوشتنی هەر ئەمریکییەک، چونکە ترامب و پومپیۆ ئەمساڵ هەردووکیان لەبەردەم هەڵبژاردندان، هەر زیان گەیاندنێک بە ئەمریکاو بەرژەوەندیەکانی کاریگەری دەبێت لە سەر هەڵبژاردنەوەیان، بۆیە زۆر بە تووندی وەڵامی ئێران و ملیشیاکانیان دەدەنەوە، کوشتنی قاسم سلێمانیش کۆتایی بە شەڕی وەکالەت هێنا، و هەرپەرەسەندنێکی تر رووبدات شەڕەکە دەبێتە راستەخۆ، بۆیە حەقە کوردوو سووننە حکومەتی عێراق ئاگادار بکەنەوە ئەگەر راست بێت ئەوان بەشدار بن لە حکوومەت، نابێ لایەنێک بەتەنها سیاسەتی عێراق دیاربکات، و بەپێی بەرژەوەندی یەک دوو حزبی مەزەبی بجولێنەوە، بەڵام دیارە لەوە دەرچووە ئەوان گوێ لە کوردو و سووننە بگرن.\nپێیانوایە تەنها مووچەیە مافی کوردو سووننە لەو عێراقە، نەک بەشدار لە بڕیاری سیاسی، پێم سەیرە تاکو ئێستا وەزیرێکی کوردوو سووننە لە حکومەتی عێراق نەبووە پێیان بڵێن: ئەرێ باشە ئێوە بۆ ئەو وڵاتە وەها دەسووتێنن بۆ بەرژەوەندی خەڵکی تر؟ بۆ سیاسەتێکی بێ لایەن بەڕێوە نابەن؟ ئایا ئەم وەزیرانەی ئێمە تەنها بۆمووچە لەوێن و هیچی ترنا؟ هیچ میدیایەکی ناوخۆو وبیانی رۆژێک لە رۆژان نارەزایی وەزیرێکی کوردوو سووننەی بڵاو نەکردەوە لەسەر بابەتێک، بڵێن: ئەمەش تێڕوانینی ئێمەیە وەک کورد یان هەرێمی کوردستان، چونکە دڵنیام نەبووە، ئەگەرنا رۆژێک هەرگوێمان لێ دەبوو. لە بارەی سووننە ئەوە دەزانین وەزیرەکانیان بوونەتە سووننەی شیعە، بەڵام خۆ ناشێ بڵێین: ئەوانەی کوردیش وەیان لێهاتووە.\nرۆژانی داهاتوو دۆخەکە ئاڵۆزتر دەبێ هرچەندە ئەمەریکا هەوڵی هێوربوونەوە دەدات، بەڵام ئێران بە پێچەوانەوە هەوڵی زیاتر ئاڵۆزبوونی دۆخەکە دەدات، لەگەڵ ئەوەشدا دوای کوشتنی سلێمانی و موهەندیس ئیتر لەوە تێدەگەن کە ئەمریکا گاڵتەیان لەگەڵ ناکات، و عێراقیش وا ئاسان جێناهێڵێ و بەتووندی بەرەنگاریان دەبێتەوەو سەردەمی دوای کوشتنی قاسم سلێمانیش جیاوازتر دەبێ.


فیلمی (عاشقەكان بەپێوە دەمرن) لەدەرهێنانی شەهرامی مەسلەخی دوای سی ودووەمین فێستیڤاڵی نێودەوڵەتی فەجر كە ناونیشانی گەنجترین دەرهێنەری ئێرانی پێ وەرگرت، توانی لەیەكەم بەشداری فێستیڤاڵی سینەمایی نێونەتەوەیدا كە لەلایەن كۆمپانیای(ئای لوف فیلم)ەوە بڵاوكرایەوە خەڵاتی باشترین فیلمی لەلایەن لیژنەی داوەرانی حەوتەمین فێستیڤاڵی نێودەوڵەتی بەغدا وەربگرێت، لەبەر ئەوەی بەشێكی ئەم فیلمە لەپاڵ عەشق و خۆشەویستیدا باسی كۆچ و ئاوارەیی و شەڕ دەكات دەرهێنەری فیلمەكە خەڵاتەكەی پێشكەشی ئەو منداڵە پەنابەرە كرد كە لەجیاتی یاریكردن لەسەر جۆلانێ، شەپۆلە بێكۆتاكانی دەریا بونە جۆلانە بۆی.\nشەهرامی مەسلەخی بە تەمەنێكی كەمەوە ناوبانگێكی گەورەی لەئێران و هەرێمی كوردستان پەیدا كردوە لەبنەچەدا خەڵكی شاری هەڵەبجەیەو لەئێران گەورە بوە و بەشی دەرهێنانی لەزانكۆی تاران تەواو كردوە پێش ئەم فیلمەش بەفیلمی (هێلانە) كە باس لەچیرۆكی (عەلی)كوڕە ونبوەكەی هەڵەبجە دەكات ناوبانگێكی باشی لەكوردستان پەیدا كردوەو بۆ ماوەیەكی درێژ نمایشكراوە، شەهرام دەربارەی فیلمە تازەكەی وتی "بەداخەوە بەهۆی بارودۆخی ناهەمواری هەرێمی كوردستان تا ئێستا دەرفەت نەبوە بۆ نمایشكردنی فیلمەكە لەهەرێمی كوردستان بەڵام بەزویی لەسینەماكانی ئێران بڵاودەكرێتەوە".\nوتیشی "بەنیازم بەمزوانە فیلمەكە بۆ هاوڵاتیانی خۆم لەهەرێمی كوردستان نمایشبكەم".\nشەهرام هیوای خواست فیلمەكە بتوانێت لەفێستیڤاڵەكاندا بەشدارییەكی سەركەوتوی هەبێت و سوپاسی هەمو ئەوكەسانە دەكات كە لەبەرهەمهێنانی ئەم فیلمەدا هاوڕێیەتیان كردوە بەتایبەت ئەكتەرەكان و هاوكارانی لەهەرێمی كوردستان كە سەرەڕای بارودۆخێكی دژوار هیچ كەمتەرخەمیەكیان نەكردوە.\nفیلمی (عاشق بەپێوە دەمرێ) لەدەرهێنانی شەهرام مەسلەخی‌و بەرهەمهێنانی یوسف سەمەد زادە، ئەكتەرەكان (شوان عەتوف، سروش سیحەت، بە بەشداریی پووریا پوور سۆرخ، لەعیا زەنگەنە، سۆلین دڵپاك، ئاسۆ عومەر سوارە، چریكە عەبەڕەش، هەردێ سەمیر، كاوە قادر، ڕێبوار هەورامی، سەعدوڵڵا نەسیری، مستەفا عوسمان، عەسەل هێرش).\nبەڕێوەبەری وێنەگرتن: محەمەد ڕەزا سكوت، مۆنتاژ: ئیبراهیم سەعیدی، مۆسیقا: ئارمان موسا پور، كاری دەنگ: ێرش قاسمی، مۆسیقا-دەنگ هەڵگر: محەمەد حەبیبی، كاری میكیاژ: عەلیڕەزا باقربەیگی، دیزاینی جل و بەرگ و دیكۆر: سەعید هەنگرانی، دیمەنە تایبەتییە مەیدانییەكان: عەزیم محەمەدی، دیمەنە تایبەتییەكانی بینین: مەجید دوستی، فۆتۆگرافەر: سۆران نەقشبەندی و محەمەد سێقر، بەڕێوەبەری پلاندانان و یاریدەدەری یەكەمی دەرهێنەر: حەمیدڕەزا هیمەتی، بەڕێوەبەری بەرهەم: موحسین دانشوەر، بەرێوەبەری ئیداری: مەهدی موجەللەل، هاوكارانی بەرهەمهێنان لەكوردستانی عێراق: ئارش مەسلەخی و مستەفا عوسمان. وەرگێران: جیهاد نەزیف و مەریوان هەڵەبجەیی.


ژیان | ڕاپۆرتی تایبەت | عێراق؛ هەڵمەتی داوا له پاپا بكه\nعێراق؛ هەڵمەتی داوا له پاپا بكه\n2021-03-04 | 521 جار خوێندراوەتەوە\nڕێگای سه‌ره‌كی شوێنه‌واری ئور، له سه‌رده‌می پێغه‌مبه‌ر ئیبراهیمه‌وه ڕێگه‌یه‌كی خۆڵه. ئێستا به‌هۆی هاتنی پاپای ڤاتیكانه‌وه، حكومه‌تی عێراق به‌م زستانه قیری كردووه.\nحكومه‌ت ئه‌وه‌نده په‌له‌ی بووه فریا نه‌كه‌وتووه ڕێگاكه ڕێكبخات و ئاماده‌ی بكات، ڕاسته‌وخۆ قیره‌كه‌ی به‌سه‌ر خۆڵه‌كه‌دا ڕشتووه، په‌رستگای ئور كه چوار هه‌زار ساڵه ڕووناكی پێنه‌گه‌یشتووه، ئێستا حكومه‌ت به‌هۆی سه‌ردانی پاپا كردویه‌تی به چراخان.\nپێشتر به‌مشێوه‌یه ته‌له‌به‌ند كرابوو، له‌سه‌ر پارچه ته‌نه‌كه‌یه‌ك نووسرابوو "چوونه بۆ سه‌ر په‌رستگاكه قه‌ده‌غه، چونكه مه‌ترسی داڕوخانی هه‌یه"\nبه‌ڵام ئێستا زه‌وییه‌كه‌ی خاوێن و ته‌خته‌ڕێژكراوه له موسڵیش كه پاپا سه‌ردانی ده‌كات حكومه‌ت به هاوكاری یونسكۆ ده‌ستیكردووه به نۆژه‌نكردنه‌وه‌ی یه‌كێك له كڵێساكانی ناوچه‌ی حۆش به‌یعه بۆئه‌وه‌ی پاپا بتوانی نوێژ و نزای تێدا بكات.\nبه‌هه‌مانشێوه ئه‌و ڕێیه‌ی پاپا ده‌یگرێتبه‌ر به‌ره‌و كه‌نیسه، له‌گه‌ڵ شه‌قام و شۆسته‌كانی وێران و بێكه‌ڵكن.\nچوار ساڵه له ده‌ستی داعش وه‌رگیراوه‌ته‌وه و عێراقییه‌كانی تێدا ده‌ژین، ئێستا بۆ سه‌ردانی پاپا چاك ده‌كرێن كه عێراقییه‌كان ئه‌م هه‌ڵمه‌ته‌ی حكومه‌تیان بینی هه‌ڵمه‌تێكیان له تۆڕه كۆمه‌ڵایه‌تییه‌كان ده‌ستپێكرد به ناوی "داوا له پاپا بكه".\nهه‌ر كه‌سه و داوا ده‌كات پاپا سه‌ردانی شاره‌كه‌ی ئه‌وانیش بكات بۆ ئه‌وه‌ی حكومه‌ت ڕێگاوبانه‌كانی نۆژه‌نبكاته‌وه، هه‌روه‌ها پرسیاری ئه‌وه ده‌كه‌ن ئه‌گه‌ر حكومه‌ت توانای جێبه‌جێكردنی پرۆژه‌ی هه‌یه بۆچی بۆ هاوڵاتییه‌كانی خۆی جێبه‌جێی ناكات؟\nبڕیاره پاپای ڤاتیكان دوای سه‌ردانه‌كانی له به‌غدا بێته هه‌رێمی كوردستان حکومەتی هەرێمش بەهەمان شێوەی بەغدا بەهۆی هاتنی پاپاوە دەستی بەهەندێک پرۆژە کردووە، له یاریگای فرانسۆ هه‌ریری له شاری هه‌ولێر كه بڕیاره پاپا له‌و یاریگایه مه‌راسیمی قوداس به‌ڕێوه‌به‌رێت.\nچه‌ند ڕۆژێكه ده‌ستكراوه به ئاماده‌كاری و هەندێک بەشی نۆژەندەکرێتەوە، هەروەها ڕێگەی خەبات – ھەولێر کە پاپا لەو ڕێیەوە دەچێت بۆ موسڵ دەستکراوە بە نۆژەنکردنەوە و قیرتاوکردنی تۆ پێتباشە پاپا سەردانی چ شوێنێک بکات یان پێیدا تێبپەڕێت تا حکومەت بە خێرایی خزمەتگوزاری بۆ بگەیەنێت ؟


مه‌رجه‌كانی تایبەت بەزمانی ئینگلیزی | The American University of Iraq Sulaimani\nئەو فێرخوازانەی دەیانەوێت لەزانکۆی ئەمریکی وەربگیرێن، دەبێت ھەڵسەنگاندنی زمانی ئینگلیزیان بۆ بکرێت وە گەر لە سەرەتاییترین ئاستیشدا بن ھەر مافی خوێندنیان لە زانکۆکە دەبێت لە چوارچێوەی ڕێنماییە ویزاریەکاندا. ھەڵسەنگاندنەکە تەنیا بۆ دیاری کردنی ئاستەو کەوتنی تێدا نیە.\n•دیاریکردنی ئاستی فێرخواز لەزمانی ئینگلیزیدا لەڕێی هەلسەنگاندن\nزانكۆی ئه‌مه‌ریكی له عێراق، سلێمانی و بەرنامەی ئامادەسازیی ئەکادیمی، لەخزمەتی فێرخوازاندان له‌هه‌ر ته‌مه‌نێكدابن، سەر بەهەر كەلتورێکبن و پاشخانی کۆمەڵایەتییان هەر چۆنێکبێت.\nئاستی لێوەشاوەیی هەموو فێرخوزێک لەزمانی ئینگلیزیدا تاقی ده‌كرێته‌وه بێجگە لەو فێرخوازە نێودەوڵەتیانەی کە سستەمی خوێندنیان بە زمانی ئینگلیزی بووە وە فێرخوازانی ھەرسێ خوێندگاکانی میدیا و شوەیفات و بەڕیتانی نێودەوڵەتی کە بەخشراون لە ھەڵسەنگاندنی زمانەوانی. فێرخوازەکان لە ڕێگەی ھەڵسەنگاندنی ئاستی زمانی ئینگلیزی یاخود لە ڕێگەی تاقیکردنەوەی تۆفڵەوە پێشئه‌وه‌ی له‌زانكۆ ده‌ست به‌خوێندن بكەن توانستی زمانەوانیان هەلدەسەنگێندرێت.\nسیاسه‌تی وه‌رگرتن لەزانكۆی ئه‌مه‌ریكی له‌سلێمانی بەتەواوی لەقازانجی فێرخواز داڕێژراوە.\nفێرخوازانی زانکۆ، هەمو ئەو رێنماییانەیان ده‌درێتێ كه پێویستیانه بۆ ئه‌وه‌ی بەپێی سیسته‌می په‌روه‌رده‌ی ئه‌مه‌ریكی هەڵکشێن و گه‌شه بكه‌ن.\nبۆ دیاریکردنی ئاستی فێرخواز، پشت دەبەسترێت بە ھەڵسەنگاندنی ئاستی زمانی ئینگلیزی کە لەلایەن بەرنامەی ئامادەسازیی ئەکادیمیەوە داڕێژراوە وە ھەر وەھا تۆفڵ ئایبیتی پێش چونە ناو بەرنامەی ئامادەسازی ئەکادیمی کە پێک ھاتووە لە ٤ ئاست: بناغە، ١، ٢، ٣ وە دواتر بۆ دەستکردن بە خوێندنی بەکالۆریۆس.\nپشیبەستن بە ھەڵسەنگاندنی ئاستی زمانی ئینگلیزی بۆ دیاریكردنی ئاستی لێوەشاوەیی فێرخواز لەزمانی ئینگلیزیدا، کارێكی دادپه‌روەرانه‌و بابه‌تییانه‌یەو یەکێکە لەداهێنانەکانی زانکۆی ئەمریکی لەسلێمانی. وە ھەروەھا فێرخواز دەتوانێت تاقیکردنەوەی تۆفڵ ئەنجام بدات وەک جێگرەوەی ھەڵسەنگاندنی ئاستی زمانی ئینگلیزی بە مەرجێک لە سەنتەرێکی باوەڕ پێکراو تاقیکردنەوەکە ئەنجام بدات.\nئاسۆكانی زانكۆی ئه‌مه‌ریكی له‌سلێمانی (فێرخوازه نوێیه‌كان):\nلە زانكۆی ئه‌مه‌ریكی لەڕێی ھەڵسەنگاندنی ئاستی زمانی ئینگلیزیەوەیە کە دەتوانرێت ئاستی لێوەشاوەیی فێرخواز لەزمانی ئینگلیزیدا دیاری بکرێت و بزانرێت کە ئاخۆ ئەو فێرخوازە شایستەی کام لەچوار ئاستەکەی به‌رنامه‌ی ئاماده‌سازیی ئه‌كادیمییە تا لێی دابنیشێت و لێی بخوێنێت.\nفێرخوازانی خۆناونوسکردو بۆ به‌رنامه‌ی ئاماده‌سازیی ئه‌كادیمی: خۆناونوسکردوانی تازە، هەروەها ئه‌وانه‌ی کە وازیان هێناوه یان مۆڵه‌تیان وه‌رگرتوه:\nفێرخواز، پاش خۆناونوسکردن، ئه‌گه‌ر ویستی لەئاستێکی به‌رنامه‌ی ئاماده‌سازیی ئه‌كادیمییەوە شوێنی خۆی بگۆڕێت بۆ ئاستێکی بەرزتر، رێی پێده‌درێت، بەڵام پاش سەرلەنوێ بەشداریکردنەوە ھەڵسەنگاندی ئاستی زمانی ئینگلیزی هەروەها بەدەستهێنانی نمرەیەکی بەرزتر کە دەریبخات ئەو فێرخوازە شایستەی ئاستێکی بەرزترە لەئاستی پێشوی کە لە مانگێکی ڕۆژ ژمێریدا یەک جارە و گەر فێرخواز بڕیاری دا لە سەرەتای مانگی داھاتوودا ھەڵسەنگاندنەکەی دووبارە بکاتەوە ئەوا دەتوانێت بەڵام ئەنجامی ھەڵسەنگاندنی دووھەمی بۆ ھەژمار دەکرێت.\n•به‌ده‌ستهێنانی نمره‌یه‌كی به‌رزتر له هەلسەنگاندەکەدا ، ئاستی فێرخواز له‌به‌رنامه‌ی ئاماده‌سازیی ئه‌كادیمیدا دەباته پێشه‌وه.\nئەنجامی هەلسەنگاننی دووهەم بۆ فێرخواز هەژمار دەکرێت.\nخۆناونوسکردن بۆ ئەنجامدانی تاقیكردنه‌وه:\n• ئۆفیسی وەرگرتن لەزانكۆی ئه‌مه‌ریكی له عێراق، سلێمانی بواری ھەڵسەنگاندنی ئاستی زمان بۆ هەمو فێرخوازانی خۆناونوسکردوو له‌به‌رنامه‌ی ئاماده‌سازیی ئه‌كادیمی دەڕەخسێنێت.\n• ھەڵسەنگاندنەکە لەلایەن بەشی بەرنامەی ئامادەسازی ئەکادیمیەوە لە ڕێگەی چەند مامۆستایەکی نێودەوڵەتی لێھاتووەوە داڕێژراوە کە لە لایەن ڕێکخراوی نێودەوڵەتی (CEA) لە ئەمریکا چاودێری دەکرێت بە ھاوبەشی لەگەڵ بەشی وەرگرتن کە ئەرکی ناونوس کردنی فێرخوازان بۆ ھەلسانگاندنەکەو دیاری کردنی وادەکەی و چاودێری کردنی فێرخوازان لە ھەڵسەنگاندنەکەدا دەگرێتە ئەستۆ.\nوادەی ھەڵسەنگاندنەکە لە ڕێگەی ئۆنلاینەوە لە کاتی پێشکەشکردنی فۆرمی داواکاریەوە دیاری دەکرێت کە بێ بەرامبەرە.\n•هەر فێرخوازێک بەشداریی هەڵسەنگاندنەکە بکات، بۆی نییە سەرلەنوێ بەشداریی تێدا بکاتەوە هەتا تێپەڕبونی مانگێکی ڕۆژ ژمێری. پاش تێپەڕ بوونی ئەو مانگە وە لەسەرەتای ھاتنی مانگی داھاتوودا دەتوانێت سەرلەنوێ بەشداری لە هەلسەنگاندنێکی تردا بکات.\nفێرخواز بۆ ئەوەی لە ھەڵسەنگاندنەکەدا ئەنجامێک بە دەست بھێنێت کە پێویست بە ئاستەکانی زمان نەکات و ڕاستەوخۆ دەست بکات بە خوێندنی بەکالۆریۆس ئەوا:\nدەبێت لە ھەڵسەنگاندنەکەدا ٨٠٪ و بۆ سەرەوە دەستەبەر بکات.\nیاخود گەر بڕیاری دا لە ھەر سەنتەرێکی باوەڕ پێکراو تاقیکردنەوەی تۆیفڵ ئایبیتی بکات ئەوا دەبێت ٧٢ و بۆ سەرەوە لە تاقیکردنەوەکەدا دەستەبەر بکات.\nئاسته‌كانی زانكۆی ئه‌مه‌ریكی له‌عێراق - سلێمانی\nهەڵسەنگاندنی ئینگلیزی AUIS\nتۆیفڵ ئایبیتی TOEFL iBT\nبنه‌ماكانی ئینگلیزی 0-49 0-26 0-4\nئاستی ١ 50-59 27-42 4.5-5\nئاستی ٢ 60-69 43-58 5.5\nئاستی ٣ 70-79 59-71 6\nئەکادیمی + بەهێز کردن\n80-90 71 6.1-6.4\nئەکادیمی بێ بەهێز کردن 90-100 72-120


بەپێی ڕاپۆرتی ڕویتێرز لە 24ی پووشپەڕ، فەیسبووک ڕایگەیاند، نزیک بە 200ماڵپەری هاککەرەکانی سەر بەڕژیمی ئێرانیان داخستووە کە بەشدارن لە پڕۆژەی سیخۆڕی و هەروەها زۆربەی کارمەندانی ئەرتەشی ئامریکا و کۆمپانیاکانی بەرگری ئاسمانیان کردبووە ئامانج.\nفەیسبووک ڕایگەیاند، گرووپی ناوبراو لە ڕێگەی حیساب و پەیجی ساختەیان بەکار هێنابوو و ماوەی چەند مانگێک بۆ بەدەستهێنانی متمانەی ئەو کەسانە کاریان دەکرد، تا بتوانن ئەو کەسانە ڕابکێشن کە بە داگرتنی پێوەندی کردن بە پەیجە ڤایرۆساوییەکان تا لەو ڕێگەوە بەرنامە خراپە سیخۆڕیەکان دابەزێتە سەر موبایلەکانیان.\nگرووپی لێکۆڵینەوەی فەیسبووک ڕایگەیاند کە ئەم چالاکییانە نیشاندەری کاری بەردەوامی جاسوسییەو لە ئێستاشدا هەنگاوە ئەمنییەتییەکان بەردەوامن. شارەزایانی ئەمنییەتی ناوی ئەم گرووپەیان ناوە ترتس شل (پێستی کیسەڵ). هەروەها فەیسبووک باسی لەوە کردوە کە، ئەم هاککەرانە، کەسانی دانیشتووی ئامریکا و هەروەها ئینگلستان و ئوروپایان کردووەتە ئامانج و کەمپەکانیشیان لە ساڵی 2020 چالاک کردووە.\nڕێکه‌وت: 2021-07-16 09:30:12


كه‌جه‌كه لێدوانێك له‌باره‌ی ڕووداوه‌كانی 12ی ئازاره‌وه بڵاوده‌كاته‌وه\nهاوسه‌رۆكی كه‌جه‌كه، لێدوانێك له‌باره‌ی ڕوداوه‌كانی 12ی ئازاری ساڵی 2004ی قامیشلۆ و هه‌ڵبژاردنه‌كانی داهاتوی توركیا و كوده‌تا سه‌ربازییه‌كه‌ی ساڵی 1971ی توركیا، بڵاوده‌كاته‌وه.\nجه‌میل بایك، هاوسه‌رۆكی ده‌سته‌ی به‌ڕێوه‌به‌رایه‌تیی كۆماجڤاكێن كوردستان (كه‌جه‌كه)، له راگه‌یه‌نراوێكدا كه له‌ئاژانسی فوراتنیوز بلاَوكراوه‌ته‌وه، رایگه‌یاندوه: سه‌ركه‌وتنی كورد له هه‌ڵبژاردنه‌كانی داهاتوی توركیا و باكووری كوردستان كه 3هه‌فته‌ی ماوه، زۆر شت ئاشكرا ده‌كات بۆ كورد و سه‌ركه‌وتن له‌و هه‌ڵبژاردنه‌شدا به واتای ئاشتی و خۆبه‌ڕێوه‌به‌ری و ئازادیی ئۆجه‌لان دێت و ئه‌و ده‌نگانه‌ی به به‌ده‌په‌ش ده‌درێن، به‌و واتایه دێت.\nهاوسه‌رۆكی كه‌جه‌كه، له‌باره‌ی ڕوداوه‌كانی 12ی ئازاری ساڵی 2004ی قامیشلۆشه‌وه كه به گولله‌ی رژێمی سوریا، 12هاوڵاتی له‌یاریگایه‌كی ئه‌و شاره‌دا، گیانیان له‌ده‌ستدا و سه‌دان كه‌سیش برینداربوون، رایگه‌یاندوه: ئه‌و كۆمه‌ڵكوژیه‌ی خۆرئاوای كوردستان، یه‌كێتیی نه‌ته‌وه‌یی به‌هێز كردو هه‌مووكاتیش كورد به‌نه‌فره‌تكردن ئه‌و رۆژه بیردێنێته‌وه.\nله‌باره‌ی كوده‌تا سه‌ربازییه‌كه‌ی 12ی ئازاری ساڵی 1971ی توركیاش، كه‌جه‌كه ئاماژه بۆ ئه‌وه‌ده‌كات كه له‌مێژووی بزوتنه‌وه‌ی شۆڕشگێڕیی توركیادا، سه‌رده‌مێكی نوێی خوڵقاندوه، بۆیه ئه‌وان به‌ڕێزه‌وه یادی ئه‌و رۆژه ده‌كه‌نه‌وه.


لە تورکیا رۆڵه‌كانی ئاگر ٧ كارگه و ١٨ ئۆتۆمبێلیان سوتاند – لڤین پرێس\nده‌ستپێشخه‌ری رۆڵه‌كانی ئاگر رایگه‌یاند، كه ئه‌وان له كۆجاعه‌لی و كرككاڵا حه‌وت كارگه و ١٨ ئۆتۆمبێلی دوژمنی كوردانیان سوتاندووه.\nده‌ستپێشخه‌ری ڕۆڵەکانی ئاگر له راگه‌یه‌نراوێكیدا کەوێنەیەکی دەست ” لڤین” کەوتووە هاتووە “جزیر، سور، نسێبین، گه‌ڤه‌ر، عه‌فرین، سه‌رێكانی و بۆ هه‌ر پارچه‌یه‌كی خاكه‌كه‌مان كه سوتاوه و وێران بووه، ئێمه‌ش شاره‌كانی توركیا ده‌كه‌ینه تۆپه‌ڵێك له ئاگر. ئه‌گه‌ر له كوردستان هه‌موو شێوازێك دڕنده‌یی به ره‌وا ده‌بینن و قبوڵیانه، ئێمه‌ی كوردیش به‌رامبه‌ر ئه‌و دڕنده‌ییه له شاره‌كانی توركیا مافمان هه‌یه كه ئێمه به هه‌موو شێوازێك وه‌ڵام بده‌ینه‌وه. یا ئێوه له كوردستان بچنه ده‌ره‌وه، یاخود هه‌موو رۆژێك له ناو ئه‌و ئاگره‌دا بسوتێن.”\nهەر لە ڕاگەیەنداوەکەی ڕۆڵەکانی ئاگردا هاتووە، له‌ناوچه‌ی ئیزمیتی كۆجاعه‌لی له كه‌رتی پیشه‌سازیدا دوكانی مه‌رجانلار ئۆتۆمۆتیڤی تایبه‌ت به پارچه‌ی یه‌ده‌گ كه خاوه‌ندارییه‌كه‌ی بۆ فاشیستێك ده‌گه‌ڕێته‌وه و شه‌ش كارگه‌ی تر له‌گه‌ڵ ١٥ ئۆتۆمبێل به شێوه‌یه‌كی تایبه‌ت سوتێنران. له كه‌رتی پیشه‌سازی كه ئێمه كردمان به تۆپه‌ڵێك ئاگر، زیانێكی زۆر به‌ر دوژمنی كوردان كه‌وت.\nله‌هه‌مان كاتدا له دامه‌زراوه‌ی حه‌واندنه‌وه‌ی ئیرماك له ناوچه‌ی یاهشاهینی كرككاله، ئێمه ٣ بارهه‌ڵگرمان به كه‌لوپه‌له‌كانی ناویانه‌وه ئاگرتێبه‌ردا و كردمانن به خۆڵه‌مێش. ئێمه وه‌ك ده‌ستپێشخه‌ری رۆڵه‌كانی ئاگر دێینه سه‌رتان و له ناوچه‌كانی ژیانتان، ئێمه لێپێچینه‌وه‌ی ئه‌وه‌تان له‌گه‌ڵ ده‌كه‌ین كه له وڵاتی ئێمه‌دا كردووتاننن”.


سه‌ندیكای رۆژنامه‌نوسان: كه‌ناڵه‌كان خه‌ڵك هۆشیار ناكه‌نه‌وه و بۆ كات كوشتن ته‌ماشای ده‌كه‌ن\nهەواڵ / ڕاپۆرت :: 22/04/2019 :: 261 جار بینراوە\nپارێزگاری سلێمانی رایده‌گه‌یه‌نێت: لەدۆخی رۆژنامەنووسی سلێمانی رازی نییە، سكرتێری لقی سلێمانی سەندیكای رۆژنامەنووسانیش ئاماژە بەوە دەكات: كه‌ناڵه‌كان ئەركی میدیایی خۆیانیان ئەنجام نەداوە و فیدباك لای بینەر دروست ناكەن.\nئەمڕۆ 22ی نیسانی 2019،له 121 ساڵه‌ی یادی رۆژنامەگەریی كوردیدا، لقی سلێمانی سەندیكای رۆژنامەنووسانی كوردستان لەهۆڵی سینەمای مۆزەخانەی نیشتمانی ئەمنەسوورەكە، مەراسیمێكیان سازكرد.\nد.هەڤاڵ ئەبوبەكر، پارێزگاری سلێمانی بەدواڕۆژی وت :"بەهیچ شێوەیەك له دۆخی رۆژنامه‌نوسی سنوری سلێمانی رازی نیم، چونكە كۆمەڵێك بنەما هەیە لەڕۆژنامەگەریدا كە ئەزمونگەریی و لایەنی زانستی و ئیتیكی رۆژنامەگەریی و پڕۆفیشناڵییە و گەڕانە بەدوای راستییەكان و بێلایەنی و وردییە، بەشێكی زۆری ئەو بنەمایانە ونكراون و هەموویان خراونەتە ناو ململانێی حیزبی و ململانێی كەناڵەكان، دواجار خەڵك و كۆمەڵگە زەرەرمەندن".\nبەپێی ئاماری لقی سلێمانی سەندیكای رۆژنامەنووسانی كوردستان كە دراوەتە دواڕۆژ، لە هەرێمی كوردستان هەزار و 250 كەناڵی میدیایی رێپێدراو هەیە، كاروان ئەنوەر، سكرتێری لقی سلێمانی سەندیكای رۆژنامەنووسان بۆ دواڕۆژی روونكردەوە: سەرەڕای ئەوەی ئەو هەموو كەناڵە هەیە، بەڵام ئایا پەیامەكەیان یەكسانە بەو پەیامەی كاتی خۆی رادیۆیەك لەشاخ دەیكرد؟ بێگومان نەخێر، لەبەرئەوەی پەیامی ئێستا پچڕپچڕ و قرتاو قرتاو دەگاتە دەستی وەرگر.\nناوبراو وتی: "ئەو كەناڵانە راستە جوانن، بەڵام بەئەركی میدیایی خۆیانیان ئەنجام نەداوە واتا بینەریان هەیە، بەڵام فیدباك لای بینەر دروست ناكەن، خەڵك بۆ كات كوشتن سەیری كەناڵەكان دەكەن، بۆ هۆشیاركردنەوەی سەیریان ناكەن".\nلەهەرێمی كوردستان دوو یاسای تایبەت بەرۆژنامەگەریی هەیە، یەكەمیان یاسای ژمارە 35ی ساڵی 2007 بەناوی یاسای رۆژنامەگەریی، دووەمیش یاسای ژمارە 11ی ساڵی 2013 بەناوی یاسای بەدەستهێنانی مافی زانیاری.\nكاروان ئەنوەر ئاماژەی بەو دوو یاسایە كرد و وتی: "دوو یاسای زۆر باشمان هەیە و لەوڵاتە ئەوروپییەكانیش وایە، بەڵام كێشە لەجێبەجێكردنیانە، لەدادگاكان بەداخەوە بەیاسای سزادانی عێراقی كار دەكرێت، لەهەندێك فەرمانگەش تەبا نین بۆ پێدانی زانیاری".\nبەپێی ئاماری سەنتەری میترۆ بۆ داكۆكی لە مافی رۆژنامەنووسانی كوردستان كە بەدواڕۆژ دراوە، تەنیا لەسەرەتای ئەمساڵه‌وه تائێستا 28 پێشێلكاری بەرامبەر 25 رۆژنامەنووس و كەناڵی میدیایی كراوە، لەوانەش (13 رێگریی، هێرش و لێدان 4، دەستبەسەركردن بەبێ بڕیاری دادگا 9، داخستنی نووسینگەی كەناڵ 1، سوتاندنی ئۆتۆمبێلی رۆژنامەنووس 1).\nلەوبارەیەوە كاروان ئەنوەر جەختیكردەوە: هەركاتێك دۆخی سیاسی لەهەڵچووندا بێت پێشێلكاری لەزیادبووندایە، دۆخیش ئارام بێت پێشێلكاری كەمترە.\nهاوكات هانا شوان، رۆژنامەنووسی بواری ژنان بۆ دواڕۆژی روونكردەوە: دوای دروستبوونی قەیرانی دارایی، بەشێكی زۆری كەناڵەكان داخران و رووبەڕووی قەیرانی دارایی و كەمكردنەوەی ستاف بوونەوە، ئەوەش لەسەر حسابی ژنان بوو، بۆیە ژنان چانسی وەرگرتنیان لەكەناڵەكان كەمترە و چانسی زوو دەركردنیشیان زیاترە.\nوەكو هانا باسیكرد: لەشوێنە هەستیارەكانی كەناڵەكانیش وەكو لایەنی هونەری زۆر بەكەمی ژنان وەردەگیرێن، ئەگەریش وەربگیرێن رووكەشە یان كاریگەری لەسەر سیاسەتی میدیاكە نییە.


فەرماندەی ھێزە ھاوبەشەکان وادەی کشانەوەی تەواوەتی ھێزە بیانییەکانی ئاشکرا کرد\n7600 جار خوێندراوەتەوە\nفەرماندەیی ئۆپراسیۆنەھاوبەشەکانی عێراق رایگەیاند، لەماوەی پانزەرۆژی داھاتوودا سەرجەم ھێزە سەربازییە بیانییەکان لە عێراق دەکشێنەوە.\nئەمڕۆ چوارشەممە، تەحسین خەفاجی وتەبێژ بەناوی ئۆپراسیۆنە ھاوبەشەکانەوە بە ئاژانسی فەرمی ھەواڵی عێراقی راگەیاند، پرۆسەی کشانەوەی ھێزە سەربازییە بیانییەکان بە گوێرەی ئەو پلانەی بۆی دانراوە بەردەوامە و بەڕێوەدەچێت.\nئاماژەی بەوەشدا، ھیچ بنکەیەکی سەربازی ھێزە بیانییەکان لەناوخاکی عێراقدا نەماوە جگە لە بنکەی عەین ئەسەد نەبێت ئەویش تەنھا مانەوەیەکی زۆر سادەیە.\nوتەبێژ بەناوی ئۆپراسیۆنە ھاوبەشەکانەوە، ئەوەشی خستەڕوو، زۆربەی ھێزە سەربازییەکان کشاونەتەوە جگە لە راوێژکارە سەربازییەکانیان نەبێت ھیچ ھێزێکی شەڕکەرییان لە ناوخاکی عێراقدا نەماوەتەوە.\nلەبارەی وادەی کشانەوەی تەواوەتی ئەو ھێزانەشەوە، تەحسین خەفاجی ئاشکرای کرد، پێش وادەی دیاری کراوی خۆی و لە ماوەی ١٥ رۆژی داھاتوودا سەرجەم ھێزە سەربازییە بیانییەکان دەکشێنەوە جگە لە راوێژکار و راھێنەرە سەربازییەکان، کە ئەرکیان بریتیە لە راوێژکاری و پێدانی زانیاری و پشتیوانی کردنی ھێزەکانی عێراق.\nوتیشی، بەگوێرەی پلان و خشتەیەک لەوادەیەکی دیاریکراودا سەرجەم چەکەکان رادەستی ھێزە شەڕکەرەکان دەکەن.\nئەمە لەکاتێکدایە، لە گەڕی چواری گفتوگۆی ستراتیجی نێوان عێراق و ئەمریکا ھەردوولا رێکەوتن لەسەر کشانەوەی ھێزە شەڕکەرکانی ئەمریکا لە عێراق. پێشتر دۆناڵد ترەمپ سەرۆکی پێشووی ئەمریکا و ئیدارەکەی و دواتریش جۆ بایدن سەرۆکی ئێستای ئەمریکا و ئیدارەکەی رایانگەیاند ھێزە شەڕکەرەکانی وڵاتەکەیان لە عێراق و ئەفغانستان دەکشێننەوە و کۆتایی بە جەنگە ناکۆتاکان دەھێنن.


مەكگۆرك : ئەمریكا هیچ بەرنامەیەكی بۆ سوریا نییە\nKurdiu4 23/01/2019 - 09:55 بڵاوکراوەتەوە لە هەواڵ/گشتی\nبرێت مەكگۆرگ، نوێنەری پێشووی سەرۆكی ئەمریكا لە هاوپەیمانی دژی داعش، كە دوای بڕیاری كشانەوەی هێزەكانی ئەمریكا لە سوریا دەستی لەكار كێشایەوە، لە وتووێژێكدا لەگەڵ تەلەفزیۆنی (سی ئێن ئێن) ڕایگەیاند، ئەمریكا هیچ بەرنامەیەكی بۆ سوریا نییە.\nبرێت مەكگورگ، نوێنەری پێشووی سەرۆكی ئەمریكا لە هاوپەیمانی دژی داعش، كە لە دژی بڕیاری ترامپ بۆ كشانەوەی هێزەكانیان لە سوریا دەستی لەكاركێشایەوە، لەسەر سیاسەتی ئەمریكا لە سوریادا، بۆ سی ئێن ئێنی ئەمریكی قسەیكرد.\nمەكگۆرك وتی: ئەمریكا دوای چوونە دەرەوەی هێزەكانی لە سوریا بەرنامەیەكی بۆ سوریا نییە، ئەمە مەترسی بۆ هێزەكانمان دروست دەكات و ڕێگە دەكاتەوە دۆخەكە ئاڵۆزتر ببێت، كشانەوەی ئێمە هەڵومەرجی ئەو وڵاتە ڕووبەڕووی مەترسی دەكات و مەیدان بۆ داعش دەكاتەوە.\nبرێت مەكگۆرك، جەختی لەوە كردۆتەوە كە، توركیا بۆ ئەوەی جێگەی ئەمریكا بگرێتەوە هاوپەیمانێكی باوەڕپێكراو نییە، چونكە كشانەوە لەژێر فشار لە ناوچەیەكی شەڕ، یەكێك لە دژوارترین مانۆڕە سەربازیەكانە كە لە سەربازەكانمان داوای دەكەین.\nمەكگۆرگ هەروەها لە وتارێكیدا بۆ ڕۆژنامەی واشنتۆن پۆست، ئاماژەی بەوە كردبوو كە توركیا توانای پێویستی سەربازی نییە تا ڕۆڵێك وەك ئەمریكا لە سوریا لە ئەستۆ بگرێت، ئەمەش دوای ئەوە هات، كە (دۆناڵد ترامپ) سەرۆكی ئەمریكا وتبووی، ئەمریكا بەنیازە ڕۆڵ بداتە توركیا كە لە سوریادا شەڕی داعش بكات.


ڤیدیۆ.. توڕەبوونی منداڵێک لە دایکی کە پێش چوونە سەر کار ماچی نەکردووە\n54099 جار خوێندراوەتەوە\nگرتە ڤیدیۆی منداڵێک، کە وا هەستیکردووە بێڕێزیی بەرامبەری کراوە، چونکە دایکی پێش چوونە سەر کار ماچی نەکردووە، تۆڕە کۆمەڵایەتییەکانی تەنیوە و بووەتە جێگەی سەرنجی بەکارهێنەرانی.\nلە بابەتێکی ماڵپەڕی فۆکس نیوزدا هاتووە، ئەلیکساندەر کرئیستۆز تەمەنی تەنها دوو ساڵ دەبێت، بەهۆی رەفتاری دایکییەوە زۆر توڕە دەبێت و، گلەیی "ڕەفتارە نەشیاوەکەی دایکی بە باوکی دەگەیەنێت،" لەو ساتەدا باوکی دیمەنی توڕەبوونی کوڕەکەی تۆماردەکات، کە کوڕەکەی بە توڕەییەوە گلەیی لە دایکی دەکات گوایە "بێڕێزی بەرامبەر کردووە،" چونکە پێش چوونە سەر کاری ماچی نەکردووە.\nکاردانەوەکانی ئەلیکساندەری بچووک پڕە لە سۆز و خۆشەویستی، چونکە دایکی بە خێرایی و بەبێ ئەوەی خواحافیزی لێ بکات و ماچی بکات، چووەتە سەر کارەکەی، بەهۆی ئەو کارەشەوە ئەلیکساندەر هەستدەکات بێڕێزی بەرامبەر کراوە.\nلەو ساتەی توڕەیە، باوکی بە مۆبایلەکەی وێنەی دەگرێت، ئەلیکساندەر دەڵیت کە دایکی ماچی خۆی و خوشکە بچووکەکەی و تەنانەت ماچی باوکیشی نەکردووە و رۆشتووە.\nگرتە ڤیدیۆکە باوکەکە بڵاویکردووەتەوە و بینەرێکی زۆری لە تۆڕە کۆمەڵایەتییەکان هەبووە، دایکی ئەلیکساندەر دوای بڵاوبوونەوەی گرتە ڤیدیۆکە ئاماژەی بەوە کردووە، کوڕەکەی لە ڕاهێنانی تۆپی پێ بووە و بە خێرایی هێناویەتییەوە ماڵەوە و خۆی چووە بۆ سەر کار، چونکە درەنگ کەوتووە، هەربۆیە دەرفەتی نەبووە ماچی کوڕەکەی بکات، بەڵێنی ماچکردنی زۆری بە کوڕەکەی داوە، پێی راگەیاندووە هەرگیز جارێکیتر لەیادی ناکات.\nڤیدیۆ.. ساتی کەوتنە خوارەوەی پاسێك کە منداڵی تێدایە بۆناو دەریاچەیەك\nچوار ڕێگای سروشتی بۆ ڕزگاربوون لە عارەق و بۆنە ناخۆشەکەی


چاره‌نووسی ده‌سبه‌سه‌رکراوانی خۆپیشاندانه‌که‌ی دوای ڕووداوی هۆتێل تارای مه‌هاباد ناڕوونه | Roji Kurd ڕۆژی کورد\nHome ڕۆژهه‌ڵاتی ناوه‌ڕاست ئێران چاره‌نووسی ده‌سبه‌سه‌رکراوانی خۆپیشاندانه‌که‌ی دوای ڕووداوی هۆتێل تارای مه‌هاباد ناڕوونه\nچاره‌نووسی ده‌سبه‌سه‌رکراوانی خۆپیشاندانه‌که‌ی دوای ڕووداوی هۆتێل تارای مه‌هاباد ناڕوونه\nدوای دوو مانگ له ڕووداوی هۆتێل تارای مه‌هاباد که شه‌هیدبوونی ئاکام ته‌لاج دوای ٥٣ ڕۆژ برینداربوونی ناوبراوی لێکه‌وته‌وه، ئێستاش چاره‌نووسی ده‌یان که‌س له گیراوه‌کانی ئه‌م ڕووداوه ناڕوونه.\nزۆربه‌ی ده‌سبه‌سه‌رکراوانی دوای ئه‌و ڕووداوه ڕۆژی پێنجشه‌ممه ١٧ ی بانه‌مه‌ڕو دوای کۆبوونه‌وه‌که‌ی به‌رده‌م هۆتێل تارا و ڕۆژه‌کانی دوایه گیراون، ئه‌و کۆبوونه‌وه‌و خۆپیشاندانه‌ی بۆ ناڕه‌زایه‌تی ده‌ربڕین به مه‌رگی فه‌ریناز خوسره‌وانی له مه‌هابادو چه‌ند شارێکی دیکه‌ی کوردستان وه‌ڕێ‌خرابوون.\nئۆمێد ده‌باغچیی موکریانی یه‌کێک له‌و گیراوانه‌یه که ڕۆژی دوای خۆپیشاندانه‌که‌ی مه‌هاباد گیراو له‌و کاته‌وه چاره‌نووسی ناڕوونه.\nبه‌پێی ڕاپۆرتی که‌مپینی به‌رگری له زیندانیانی سیاسی‌و مه‌ده‌نی هێزه‌کانی ئیتلاعات پاشنیوه‌ڕۆی ڕۆژی هه‌ینی ١٨ ی بانه‌مه‌ڕ هه‌لیان کوتاوه‌ته سه‌ر ماڵی ئۆمید ده‌باغچی له شه‌قامی مامۆستا هه‌ژارو دوای شکاندنی ده‌رکه‌ی ماڵێ ڕژاونه‌ته نێو ماڵ‌و وێڕای ده‌سبه‌سه‌رکردنی ئۆمید، ده‌ستیان به سه‌ر دوو له‌بتاب‌و که‌سی کۆمپیوتێرو مۆبایله‌که‌ی داگرتوه‌و له‌گه‌ڵ خۆیان بردوویانن. هه‌روه‌ها له کاتی گرتنی ناوبراودا بنه‌ماڵه‌که‌شی له‌لایه‌ن هێزه‌کانی ڕێژیمه‌وه لێیان دراوه‌و له‌و ماوه‌یه‌دا شیرکۆی برای چه‌ند جار بانگ کراوه‌ته ئیتلاعات‌و لێپرسینه‌وه‌ی لێ‌کراوه.\nسه‌رچاوه‌یه‌کی نیزیک له‌و بنه‌ماڵه‌یه ده‌ڵێ تا ئێستاش به ڕوونی بنه بنه‌ماڵه‌ی ئۆمید ده‌باغچی‌یان نه‌گوتوه که هۆکاری ده‌سبه‌سه‌رکرانی کوڕه‌که‌یان چییه‌و؛ سه‌ره‌ڕای به‌دواداچوونی به‌رده‌وامی ئه‌و بنه‌ماڵه‌یه نه‌ک هه‌ر هۆکاری گرتن‌و شوێنی ڕاگیرانی ئه‌و ئاشکرا نه‌کراوه، به‌ڵکوو ئیداره‌ی ئیتلاعات‌و ناوه‌نده ئه‌منیه‌تییه‌کانی ڕێژیم حاشاش له گرتنی ناوبراو ده‌که‌ن.\nشایانی باسه که بنه‌ماڵه‌ی ئۆمید ده‌باغچی به‌هۆی وه‌ڵامده‌ر نه‌بوونی ئیداره‌ی ئیتلاعات‌و ناوه‌نده ئه‌منیه‌تییه‌کانی دیکه‌ی ڕێژیم نیگه‌رانی چاره‌نووسی کوڕه‌که‌یان، به‌ڵام جیا له چاوه‌ڕوانی چیده‌که‌یان له ده‌ست نایه.\nNext articleسزای ٣ مانگ زیندان به‌سه‌ر چالاکێکی کوردی خه‌ڵکی سنه‌دا سه‌پا


خەڵک پیلانێکی زۆر مەترسیداریان پووچەڵ کردەوە - Mehr News Agency\n27 sermawezê 2019 - 12:19\nNews Code 29551\nخەڵک پیلانێکی زۆر مەترسیداریان پووچەڵ کردەوە\nڕێبەری باڵای شۆڕشی ئیسلامی ئێران بە ئاماژە بە ڕووداوەکانی ئەم دواییەی وڵات، وتیان: خەڵک پیلانێکی زۆر مەترسیداریان پووچەڵ کردەوە.\nبە ڕاپۆرتی ئاژانسی هەواڵی مێهر، ئایەتوڵڵا خامنەیی، رێبەری باڵای شۆڕشی ئیسلامی ئێران ئەمڕۆ بە بۆنەی حەوتەی بەسیج لە ئێران، لە گەڵ ژمارەیەک لە بەسیجییەکان دیداریان کرد.\nڕێبەری لەم دیدارەدا بە ئاماژە بە ڕووداوەکانی ئەم دواییەی ئێران کە بە بۆنەی گرانی بەنزین روویدا ڕایانگەیاند: پیلانێکی قووڵ و بەرفراوانی زۆر مەترسیداریان داڕشتبوو و پارەی زۆریان خەرج کردبوو کە بتوانن ئەم کارە بکەن.\nڕاشیانگەیاند: بۆ ئەو پیلانەیان بە بیانووی پرسی بەنزین دەرفەتیان بۆ ڕەخسا و بە تێکدان و خەلک کوشتن و ئاژاوەنانە هاتنە مەیدان بەڵام بە ڕاستی جارێکی دیکە گەلی ئێران توانایی و گەورەیی خۆیان نیشان دا و پیلانەکەیان پووچەڵ کردەوە.\nئایەتوڵڵا خامنەیی سپاسی خەڵکی ئێرانیان کرد کە توانیویانە ئەو پیلانە هەڵوەشێننەوە و لە ناوی بەرن.\nڕێبەری زیادیان کرد: هێزی پۆلیس، بەسیج و سوپا هاتنە مەیدان و لە بەرەنگاریی دژواردا، کار و ئەرکی خۆیان ئەنجام دا بەڵام کارێک لە گەلی ئێران لەم حەوتەیەدا کردیان لە هەر کارێکی مەیدانی باڵاتر و گرینگتر بوو. ئەو دوژمنە سەرەکییە واتا ئیستکباری جیهانیی کە لە پشت مانیتۆرەکاندا دانیشتووە دەزانێت کە ئەم کارە چ واتایەکی هەیە. ئەوان دەمکوت دەکرێن و ناچار دەبن پاشەکشێ بکەن.\nئەوەشیان وت کە بەسیج گەورەترین تۆڕی فەرهەنگی ، کۆمەڵایەتی و سەربازی جیهانە و بە بوونی بەسیج هەڕەشەکان بۆ ئێمە ئیدی هەڕەشە نییە و دەبێتە دەرفەت.\nڕێبەری بە ئاماژە بەوەی کە نیزامی ئیسلامی لە بنەما و بایەخە ئیسلامییەکان سەرچاوەی گرتووە و ئیسلام ئاڵاهەڵگری دادپەروەری و ئازادیە و لە لایەکی دیکەوە، نیزامی چەوسێنەری دژی ئازادی و دادپەروەریە، وتیان: بۆیە نیزامی ئیسلامی بەرەوڕووی هەڕەشەی چەوسێنەران دەبێتەوە.\nزیادیشیان کرد: نیزامی چەوسێنەر و ئەمریکا لە چل ساڵی رابردوودا هەرچیان توانی بۆ بەرەنگاریی لە گەڵ نیزامی کۆماری ئیسلامی کردیان بەڵام ئەم دارە پیرۆزە ڕۆژ لە دوای ڕۆژ زیاتر پتەو دەبێتەوە و خۆڕاگری و پتەو بوونەوەی بە دوژم پیشان دەدات.\nئایەتوڵڵا خامنەیی جەختیشیان کرد: وشەی بەرخۆدان بە لۆژیکی وا مانای دەبێت و ئەم وشە لە سەردەمی ئێستادا لە بەرەی بەرخۆداندا خۆی دەردەخات و ئەم جووڵە گەورە ئیسلامیە بە لۆژیکی بەرخۆدان توانیویەتی یەخەی نیزامی چەوسێنەری بگرێت.


کرونا در ایران | پایگاه اطلاع رسانی کوردستان\nیه که هه وال سبا نیوز: لە ئێران زیاتر لە 10 کەس تووشی ڤایرۆسی کۆرۆنای گۆڕاو بوون کە لە هیندستان سەریهەڵدا. جێگری سەرۆکی زانکۆی یەکە تەندروستییەکانی مەشهەد، مەهدی کیلیان لە ...\nیه که هه وال سبا نیوز: ڤاکسینی فەخر ڤاکسینێکی بەرهەمی ناوەخۆی ئێرانە بە پێی ئەو زانیارییانەی ئاژانسە فەرمییەیەکانی ئێران بڵاویان کردۆتەوە ئەم ڤاکسینە لە تاقیکردنەوەكان سەرکەوتنی به‌ده‌ستهێناوه. راپۆرتێک لەبارەی ...\nیه که هه وال سبا نیوز: ئه‌مڕۆ ئاژانسی ده‌رمانسازی ئه‌وروپا رایگه‌یاند: به‌كارهێنانی ڤاكسینی دژه كۆرۆنا له جۆری ئه‌سترازینیكا هیچ كاریگه‌رییه‌كی مه‌ترسیداری نییه و به‌هه‌موو ته‌مه‌ن و چین و توێژێك گونجاوه. ...\nله ئێران تووشبوونی منداڵی ساوا بە کۆرۆنا زیادیکردووە\nیه که هه وال سبا نیوز: لە پارێزگاکانی كوردستانی ئێران تووشبوونی منداڵی ساوا بە کۆرۆنا زیادیکردووە و رێژەیەکی بەرچاوی منداڵانیش لە نەخۆشخانەکانی كوردستانی ئێران بەهۆی تووشبوون بە کۆرۆنای گۆڕاو خەوێندراون ...\nپیشانگای هونه ری ئیبراهیم حقیقی “هونه رمند گرافیست”\nیه که هه وال سبا نیوز: پیشانگای هونه ری ئیبراهیم حقیقی "هونه رمند گرافیست"\nئیران له بهاری ۱۴۰۰ ئه بیته یه کی له باشترین ده رهینه رکانی فاکسینی کورونا له جیهان\nیه که هه وال سبا نیوز: ئیران له بهاری 1400 ئه بیته یه کی له باشترین ده رهینه رکانی فاکسینی کورونا له جیهان وه زیری ته ندروستی و ده رمان ...\nوڵاتێكی دیكه ئه‌وروپی پێكوته‌ی ڤایرۆسی كۆرۆنای راگرت\nیه که هه وال سبا نیوز: دوای ئه‌وه‌ی هەر چه‌ند وڵاتێكی ئه‌وروپی بەکارهێنانى ڤاکسینى ئەسترازینکاى کۆرۆنایان راگرت، ئەوەش بەهۆى دروستبوونى هەندێک دەرەنجامى خراپ لە بەکارهێنانى ئەو پێکوتەیە. ئه‌مرۆ دووشه‌ممه هۆڵەندا ...\nله عیراق و ئیران زۆرترین گیان له‌ده‌ستدان به فایرۆسی كورۆنا تومارده‌كریت\nیه که هه وال سبا نیوز: ئاژانسی هه‌واڵی رووسیا ئه‌لیه‌وم رایگه‌یاند: له رۆژهه‌ڵاتی ناوه‌ڕاست ئێران به تۆماركردنی په‌نجاو حه‌وت هه‌زار و پێنجسه‌د و شه‌ست گیانله‌ده‌ستدان به‌هۆی په‌تای كۆرۆناوه به‌پله‌ی یه‌كه‌م ...\nئیدلب.. بەهوی باران بارینه‌وه خیمەی ۵۰ هەزار ئاوارە ژیر ئاو کەوت\nیه که هه وال سبا نیوز: بەھۆی ئەو بارانە بەلێزمەیەی شەوی رابردوو پارێزگای ئیدلب-ی گرتەووە خێمەی 50 هەزار ئاوارە ژێرئاو کەوتووە. بەھۆی ئەو بارانە بەلێزمەیەی شەوی رابردوو پارێزگای ئیدلب-ی باکووری ...